Συμβουλευτική Γονέων | Νεφέλη Καρβέλη\nΜέσα σε κάθε οικογενειακό σύστημα μπορεί να προκύψουν δυσκολίες και προβληματισμοί γύρω από τη διαχείριση και ομαλή ψυχοσυναισθηματική ανάπτυξη των παιδιών. Η συμβουλευτική γονέων αποτελεί μια ενεργητική διαδικασία, όπου οι γονείς παίρνουν τον απαιτούμενο χώρο και χρόνο προκειμένου να εκφράσουν τις δυσκολίες που τους απασχολούν σχετικά με τη λειτουργία του οικογενειακού συστήματος και τη σχέση τους με τα παιδιά τους. Στόχος είναι η ενίσχυση του γονιού στο ρόλο του, ώστε να μπορεί να βοηθήσει αποτελεσματικά το παιδί του στην πορεία ανάπτυξης, ωρίμανσης και αυτονόμησης του.\nΟι γονείς έχουν διάφορα αιτήματα που μπορεί να αφορούν το γονεϊκό τους ρόλο, τη σχέση του ζευγαριού και πώς αυτή επηρεάζει τα παιδιά, ενδεχόμενες δυσκολίες του παιδιού και πώς να τις διαχειριστούν, καθώς και για ενημέρωση γύρω από την ομαλή ψυχοσυναισθηματική ανάπτυξη των παιδιών τους. Άλλα θέματα που συχνά οι γονείς φέρνουν στη Συμβουλευτική είναι τα όρια, η διαχείριση συγκρούσεων μεταξύ αδερφών, η οργάνωση του προγράμματος, το διαζύγιο, η σεξουαλική διαπαιδαγώγηση των παιδιών, κ.ά. \nΤο πρώτο βασικό βήμα της συμβουλευτικής είναι οι γονείς να μάθουν νέες επικοινωνιακές δεξιότητες, με στόχο να βελτιωθεί η επικοινωνία τόσο μεταξύ των γονέων όσο και μεταξύ γονέων και παιδιών με απώτερο στόχο να μάθουν οι γονείς να διαχειρίζονται εποικοδομητικά τις διαφωνίες, να παρέχουν βοήθεια στα παιδιά για την επίλυση συγκρούσεων, να βελτιώσουν την ποιότητα επικοινωνίας με τα παιδιά τους, αλλά και να δημιουργήσουν μια ουσιαστική σχέση εμπιστοσύνης και αποδοχής με αυτά βελτιώνοντας τελικά τη συνολική λειτουργία του οικογενειακού συστήματος.


Σε πρώτο πλάνο τα προβλήματα της Πρωτοβάθμιας Υγείας στη Θεσσαλονίκη | Newsbomb\n29 Μαρτίου 2017 18:52\nΑναλαμβάνουν δράση οι εργαζόμενοι νοσοκομείων και ιδιωτικών κλινικών της πόλης.\nΤην ανάδειξη των προβλημάτων στην Πρωτοβάθμια Φροντίδα Υγείας (ΠΦΥ) και την πρόληψη, θα έχουν ως στόχο οι δράσεις που προγραμματίζουν το επόμενο διάστημα, στη δυτική και ανατολική Θεσσαλονίκη, οι εργαζόμενοι νοσοκομείων και ιδιωτικών κλινικών της πόλης.\n«Με ψήφισμα που υιοθετήθηκε σε εκδήλωση με θέμα "Πρόληψη - Πρωτοβάθμια Φροντίδα Υγείας", στην οποία κάλεσαν τα Σωματεία Εργαζομένων του Ιπποκράτειου, του Θεαγενείου, της Γενικής Κλινικής και το Κλαδικό Σωματείο Ιδιωτικών Κλινικών αποφασίστηκε να πραγματοποιηθούν δράσεις στα ΚΥ (Κέντρα Υγείας) Ευόσμου και Τούμπας χωρίς όμως να έχουν προσδιοριστεί οι ακριβείς ημερομηνίες» δήλωσε στο ΑΠΕ-ΜΠΕ η πρόεδρος του Σωματείου Εργαζομένων του Θεαγενείου, Αθηνά Γραμματικοπούλου.\nΣτο ψήφισμα οι εργαζόμενοι των νοσοκομείων και των ιδιωτικών κλινικών κάνουν λόγο για εμπορευματοποίηση της υγείας με τη μείωση των κρατικών δαπανών και τη λειτουργία των μονάδων υγείας με ιδιωτικοοικονομικά κριτήρια. Παράλληλα, στο ψήφισμα επισημαίνεται ότι οι Μονάδες του ΠΕΔΥ που έκλεισαν το 2013 δεν ξανάνοιξαν, ενώ αυτές που υπάρχουν λειτουργούν με προβλήματα.\nΣυγκεκριμένα αναφέρεται ότι: «Η κατάσταση στο χώρο της ΠΦΥ (ΠΕΔΥ, Κέντρα Υγείας, νοσοκομεία) στην περιοχή μας επιδεινώνεται συνεχώς. Μερικά παραδείγματα: στο ΚΥ Θέρμης το ακτινολογικό μηχάνημα δεν λειτουργεί λόγω έλλειψης προσωπικού. Στο ΚΥ Ζαγκλιβερίου το ακτινολογικό μηχάνημα είναι χαλασμένο και δεν επισκευάζεται. Στην Τούμπα ενώ υπάρχει μαστογράφος, δεν υπάρχει προσωπικό. Το ίδιο ισχύει για ακτινολογικά και εργαστηριακά μηχανήματα. Επίσης ακτινοσκοπικό μηχάνημα είναι χαλασμένο εδώ και τρία χρόνια. Στην Τριανδρία το Κέντρο Προστασίας Μάνας και Παιδιού που διενεργούσε εμβολιασμούς έκλεισε».\n«Να καταργηθεί κάθε επιχειρηματική δράση στην υγεία, να γίνουν μαζικές προσλήψεις μόνιμου προσωπικού, να αποκατασταθούν όλες οι απώλειες των εργαζομένων και (να υπάρξει) πλήρης κρατική χρηματοδότηση. Ο λαός να έχει αποκλειστική δημόσια και δωρεάν υγεία- πρόνοια. Πλήρης εξοπλισμός και στελέχωση όλων των δομών Πρωτοβάθμιας Φροντίδας Υγείας» καταλήγει το ψήφισμα.\nΤηλεϊατρική για τα καρδιολογικά περιστατικά σε πέντε νησιά του Αιγαίου


Summer Moctails, Αδυνάτισμα, Δίαιτα Γλυφάδα, Βούλα, Βουλιαγμένη\nΔΙΑΙΤΟΛΟΓΟΙ ΓΛΥΦΑΔΑ ΜΑΡΟΥΣΙ ΒΟΥΛΙΑΓΜΕΝΗ ❯ Άρθρα ❯ Διατροφή ❯ Summer Moctails\nΣας θυμίζουν κάτι αυτά τα ομπρελάκια; Η πρώτη εικόνα που συνήθως μας έρχεται στο μυαλό, όταν τα βλέπουμε, είναι παραλία- ξαπλώστρα- ήλιος- θάλασσα και tequila sunrise...\nΤι γίνεται όμως όταν διανύουμε μία φάση που δε θέλουμε να το παρακάνουμε με το αλκοόλ; Κι αν ανήκουμε στους λίγους που δε μας αρέσει καθόλου το οινόπνευμα στο ποτό μας;\nΤη λύση ή έστω τη διαφορετική πρόταση για φέτος το καλοκαιράκι- κι όχι μόνο- μάς τη δίνει το φυσικό μεταλλικό νερό.\nΤο τελευταίο θεωρείται παγκοσμίως ως το καλύτερης ποιότητας εμφιαλωμένο νερό, υπάρχουν πάνω από 3. 000 εταιρείες συσκευασίας του στον κόσμο και διαφέρει από το πόσιμο νερό της βρύσης χάρη στα εξής δύο βασικά χαρακτηριστικά του:\nΕίναι πλούσιο σε κύρια ανόργανα άλατα κι ευεργετικά για τον οργανισμό μας ιχνοστοιχεία, όπως μαγνήσιο, ασβέστιο, νάτριο.\nΕίναι βακτηριολογικά υγιές, αφού δεν έχει υποστεί καμία επεξεργασία στα συστατικά του. Αντιθέτως προέρχεται από υπόγειες συνήθως υδάτινες πηγές και δεν έρχεται σ' επαφή με ρυπογόνους παράγοντες.\nΟι ειδικοί συνιστούν την κατανάλωση φυσικού μεταλλικού νερού τουλάχιστον δύο φορές την εβδομάδα.\nΓια δύο ποτήρια\n1 πορτοκάλι, βιολογικής κατά προτίμηση καλλιέργειας 2 κουτ. γλυκού καστανή ζάχαρη Μερικά φύλλα δενδρολίβανου Τριμμένο πάγο 500 ml φυσικού μεταλλικού νερού\nΕκτέλεση: Πλένετε καλά το πορτοκάλι και το κόβετε σε λεπτές φέτες. Στη συνέχεια μοιράζετε τις φέτες πορτοκαλιού σε δύο διαφορετικά ποτήρια και προσθέτετε στο καθένα μερικά φύλλα δενδρολίβανου κι από μία κουταλιά του γλυκού καστανή ζάχαρη, αντίστοιχα. Πιέζετε καλά μ' ένα κουτάλι, βάζετε μέσα τον πάγο και γεμίζετε μέχρι τη μέση το ποτήρι με το φυσικό μεταλλικό νερό. Σερβίρετε με καλαμάκι κι είστε έτοιμοι για μία δροσιστική απόλαυση!\n2 φακελλάκια τσάι, κατά προτίμηση πράσινο και βιολογικό 2 λεμόνια/ lime Μερικά φύλλα μέντας ή δυόσμου Τριμμένο πάγο 500 ml φυσικού μεταλλικού νερού\nΕκτέλεση: Φτιάχνετε το τσάι με νερό, όχι ανθρακούχο, και το αφήνετε για λίγα λεπτά ώστε να "στραγγίξει". Στο μεταξύ στίβετε τα λεμόνια/ lime κι ετοιμάζετε το χυμό. Στη συνέχεια μοιράζετε το κρύο πια τσάι σε δύο διαφορετικά ποτήρια και προσθέτετε στο καθένα λίγο από το χυμό λεμονιού γεμίζοντας το ποτήρι μέχρι τη μέση με φυσικό μεταλλικό νερό. Τρίψτε τα φυλλαράκι μέντας ή δυόσμου και προσθέστε μία μικρή ποσότητα για τη γεύση και τη μυρωδιά ή απλά διακοσμήστε με τα φύλλα το ποτήρι σας, πριν σερβίρετε.


A Day To Remember... 28/05 [INNERWISH] | Rockhard - Greece\n28 Μαίου, 2020 - 09:15\nOΝΟΜΑ ALBUM: ''No turning back'' – INNERWISH\nΕΤΑΙΡΕΙΑ: Ulterium Records\nΠΑΡΑΓΩΓΟΣ: Φώτης Μπενάρδο – Θύμιος Κρίκος\nΚιθάρες – Θύμιος Κρίκος\nΚιθάρες – Μανώλης ''Inner Doctor'' Τσίγκος\nΠλήκτρα – Γιώργος Γεωργίου\nΟι INNERWISH ανέκαθεν ήταν ένα από τα 3 πιο αγαπημένα μου σχήματα όσον αφορά την εγχώρια metal σκηνή, και μάλιστα τους θεωρώ από τα συγκροτήματα που με τα χρόνια έχουν βοηθήσει σημαντικά στην ανάδειξη της ελληνικής metal σκηνής. Το μόνο που τους έλειψε κατά τη γνώμη μου για να μεγαλώσουν ακόμα περισσότερο το κοινό τους και την επιτυχία τους ήταν η σταθερή συνέχεια, καθώς πάντα είχαν μεγάλα διαστήματα ανάμεσα στις κυκλοφορίες. Όπως και να έχει όμως, η συνέπεια τους σε ποιοτικότατες δουλειές είναι αναντίρρητη, μιας και κάθε καινούργιος τους δίσκος έπαιρνε τον τίτλο του καλύτερου τους άλμπουμ, μέχρι το επόμενο φυσικά. Μεγάλη μου χαρά από τη μια να ασχοληθώ εδώ με τα 10 χρόνια κυκλοφορίας που κλείνει το υπέροχο πέμπτο τους δισκογραφικό πόνημα ''No turning back'', αλλά και μεγάλη μου λύπη από την άλλη, μιας και με κάτι τέτοιους δίσκους αναγκάζομαι να συνειδητοποιήσω πόσο αμείλικτα τρέχει ο χρόνος.\nΠάμε όμως στο προκείμενο. Το ''No turning back'' έρχεται να διαδεχθεί και να ξεπεράσει το ''Inner strength'', ένα, ομολογουμένως, δύσκολο έργο αλλά με τέτοια διάθεση και καλοδουλεμένη ομάδα που διέθεταν τη δεδομένη στιγμή είχαν τα φόντα και τα εφόδια να τα καταφέρουν. Βασική ιδέα, όπως φανερώνει και ο τίτλος και το εξώφυλλο του δίσκου, είναι το θέμα της καταστροφής του πλανήτη, ενώ φυσικά υπάρχουν και άλλα θέματα και νοήματα, τα οποία μπορεί να ερμηνεύσει από την σκοπιά του ο κάθε ακροατής, κάτι που συνηθίζει έτσι και αλλιώς η μπάντα στα άλμπουμ της. Από την άλλη, η ηχητική προσέγγιση παραμένει καθαρά INNERWISH, με κύρια λογική το melodic heavy power που όλοι ξέρουμε, αλλά μέσα σε αυτό προστίθενται πιο φρέσκα και δυναμικά στοιχεία, ανοίγοντας έτσι την ηχητική παλέτα τους. Βασικός πυρήνας των συνθέσεων μπορεί να είναι το τρίο της παλιάς φρουράς των Κρίκου, Τσίγκου και Μαζαράκη, όμως πάντα προσθέτουν και τα υπόλοιπα μέλη το κατιτίς τους, κι έτσι να δημιουργείται ένα καθαρά ομαδικό, πολύπλευρο, πανέμορφο τελικό αποτέλεσμα.\nΕμπλουτίζουν και πάλι τον ήχο τους με φρέσκες ιδέες όπως περισσότερο γκρουβάρισμα αλλά και μεγαλύτερη έμφαση στα χορωδιακά μέρη. Έτσι, μέσα στις 12 συνθέσεις που αποτελούν τον δίσκο ακούς σχεδόν τα πάντα: κλασικές heavy φόρμες, hard rock, επικό συναίσθημα, power, speed που κινείται ως και τα όρια του thrash μερικές φορές, με όλα όμως να δένουν εξαιρετικά κάτω από έναν απίθανα μελωδικό μανδύα με υπέροχα refrain που απλά κολλάνε στο μυαλό του ακροατή. Υπάρχουν τραγούδια για όλα τα γούστα, με αρκετά εξ αυτών να τιμώνται συχνά πυκνά στις ζωντανές εμφανίσεις της μπάντας, όπως το δυναμικό εναρκτήριο κομμάτι του άλμπουμ ''The sign of our lives'', το μεγάλο hit του δίσκου που γυρίστηκε και σε βίντεο κλιπ ''Burning desires'' με τον επικό του χαρακτήρα, τα ανατολίτικα ''Sirens'' και Kingdom of our prime'' με τα υπέροχα χορωδιακά του μέρη, το γκαζωμένο hard n' heavy ''The chosen one'', το σκοτεινό heavy power ομώνυμο ''No turning back'', το speed/power ''Last Breath'', το πιο U.S. power δομής ''Lawmaker'' αλλά και το υπέροχο κλείσιμο του δίσκου με την μόνο πιάνο-φωνή μπαλάντα ''Live for my own''.\nΤο δίδυμο της παλιάς φρουράς στις κιθάρες είναι και πάλι ο οδηγός των INNERWISH, καθώς η χημεία που έχουν οι Θύμιος Κρίκος και Μανώλης ''Inner Doctor'' Τσίγκος είναι εκπληκτική. Η πιο power/speed λογική και δυναμική της τεχνικής του πρώτου και η πιο κλασικότροπη heavy και 'τσαχπίνικη' του δεύτερου αλληλοσυμπληρώνονται ιδανικά, έχοντας ως βασικό κοινό στοιχείο και των δυο το πολύ μελωδικό παίξιμο τους, χτίζουν φανταστικά riffs, υπέροχες δισολίες και πανέμορφα solos. Ακριβώς επειδή καθένας τους βάζει την δική του πινελιά και χαρακτήρα παιξίματος τόσο έντονα, έχοντας ταυτόχρονα ένα τρομερά εξαιρετικό δέσιμο και χημεία μεταξύ τους, θεωρώ πως είναι με διαφορά το καλύτερο κιθαριστικό δίδυμο της εγχώριας σκηνής εδώ και χρόνια και ένα από τα καλύτερα που έχω ακούσει στο χώρο του μελωδικού heavy metal γενικότερα. Εξαιρετικό wall of sound δημιουργούν και χτίζουν υπέροχα με το rhythm section που απαρτίζουν ο τρίτος της παλιάς φρουράς, μπασίστας και μεγάλη φιγούρα της μπάντας Αντώνης Μαζαράκης και ο ντράμερ Λευτέρης Μώρος, που θα σταθεί για τελευταία φορά πίσω από τα τύμπανα της μπάντας μιας και θα αποχωρίσει αμέσως μετά την κυκλοφορία του δίσκου. Την θέση του θα πάρει, όπως έχει δηλώσει χαρακτηριστικά σε συνέντευξη του εδώ στο rockhard.gr o Μανώλης Τσίγκος ''ο αγαπημένος μας, αγαπημένος σας και αγαπημένος όλων των Ελλήνων'' , το δικό μας παιδί, ο Φραγκίσκος Σαμοΐλης. Η φωνή της μπάντας Μπάμπης Αλεξανδρόπουλος, που και αυτός θα αποχωρήσει έναν περίπου χρόνο μετά την κυκλοφορία του δίσκου για να ακολουθήσει το όνειρο του να γίνει τενόρος στην λυρική ακολουθώντας μια νέα καριέρα, δίνει μια υπέροχη τελευταία παράσταση πίσω από το μικρόφωνο της μπάντας, με τις δυναμικές, παθιασμένες και άκρως εκφραστικές ερμηνείες του δίνει στα κομμάτια την ένταση, την λυρικότητα και τον επικό τόνο που αυτά απαιτούν. Να πούμε βέβαια για την ιστορία πως και εδώ ο αντικαταστάτης του πίσω από το μικρόφωνο Γιώργος Εικοσιπεντάκης απεδείχθη ''λίρα εκατό'' που λένε, αλλά αυτά είναι μια ιστορία που θα αφήσουμε μέχρι να έρθει η ώρα της. Στο τελικό αποτέλεσμα μερίδιο έχει και το έκτο πλέον μέλος της μπάντας Γιώργος Γεωργίου στα πλήκτρα, που δίνει βάθος και προσφέρει σημαντικότατα στο χτίσιμο της ατμόσφαιρας σε συνδυασμό με τα χορωδιακά φωνητικά, που συμβάλλουν σε αυτό.\nΗ παραγωγή του δίσκου παίζει και αυτή τον ρόλο της στο αναδειχθεί το υλικό του δίσκου, και έγινε από τον Φώτη Μπενάρντο και τον κιθαρίστα της μπάντας Θύμιο Κρίκο. Μάλιστα στα Devasoundz studios του πρώτου έγιναν και οι ηχογραφήσεις του δίσκου. Σε αυτό τον τομέα τα μέγιστα βοήθησε και η μίξη με το mastering του δίσκου που έγινε από τους πολύ γνωστούς Fredrik Nordstrom και Mika Jussila. Τέλος να προσθέσουμε πως το πολύ όμορφο εξώφυλλο είναι δια χειρός Γιώργου Ζαχαρόγλου των DREAM WEAVER.\nΚλείνοντας να πούμε πως το ''No turning back'' τελικά κέρδισε το στοίχημα να γίνει για μια ακόμα φορά ο καλύτερος δίσκος των INNERWISH μέχρι τον επόμενο, για τον οποίον θα μιλήσουμε όταν θα έρθει η ώρα, καλά να είμαστε βέβαια μέχρι τότε. Ταυτόχρονα κάνουν και ένα εξαιρετικό ποδαρικό με την καινούργια τους εταιρεία Ulterium Records, στην οποία βρίσκονται μέχρι και σήμερα. Πατήστε λοιπόν το play, απολαύστε και θυμηθείτε άλλη μια υπέροχη κυκλοφορία των INNERWISH, μιας από τις καλύτερες melodic heavy metal μπάντες της εγχώριας σκηνής και όχι μόνο, κατά την άποψή μου.


Μπόικιν: «Ιδανικές οι συνθήκες» - Onsports.gr\nΑλέξανδρος Πρίφτης 26 Σεπτεμβρίου 2011, 15:43\nΜπόικιν: «Ιδανικές οι συνθήκες»\nΟ Ρούμπεν Μπόικιν θα αγωνίζεται την ερχόμενη σεζόν με τη φανέλα του Κολοσσού με τον ίδιο να μιλάει με τα καλύτερα λόγια για την ομάδα της Ρόδου.\nΑναλυτικά τα όσα δήλωσε ο παίκτης στην επίσημη ιστοσελίδα της ομάδας…\n«Οι συνθήκες είναι πολύ καλές για να παίξει κανείς μπάσκετ στον Κολοσσό. Το νησί είναι πολύ όμορφο και η ομάδα πολύ οργανωμένη. Οι άνθρωποι είναι πολύ φιλόξενοι και μας μιλούν στο δρόμο για τον Κολοσσό. Από την πρώτη στιγμή όλοι μας ακούμε τις οδηγίες του προπονητή μας για να γίνουμε καλύτεροι και να ετοιμαστούμε για την έναρξη του πρωταθλήματος.\nΤου αρέσει η σκληρή δουλειά και η πειθαρχεία. Στο παιχνίδι με τον Ίκαρο Καλλιθέας κάναμε κάποια λάθη που μας στοίχησαν αλλά η αναμέτρηση αυτή ανήκει στο παρελθόν. Έχουμε μπροστά μας λίγες μέρες για να προετοιμαστούμε κατάλληλα και να παίξουμε στην Κύπρο δυνατά φιλικά παιχνίδια. Πιστεύω ότι μέρα με τη μέρα θα είμαστε καλύτεροι και θα παίξουμε σύμφωνα με τις δυνατότητες μας.\nΑπό την πρώτη στιγμή η διοίκηση είναι δίπλα μας σε ότι χρειαστεί και το κλίμα είναι πολύ καλό στην ομάδα. Από την πλευρά μου πάντα προσπαθώ να δίνω το 100% των δυνατοτήτων μου και να βοηθάω την ομάδα μου να κερδίζει. Γνωρίζω πολύ καλά το ελληνικό πρωτάθλημα, είναι από τα καλύτερα στην Ευρώπη και ξέρω ότι οι ομάδες παίζουν δυνατά».


Windows 7; UR28M; Cubase Pro 10.0.15; HALion Symphonic Orchestra; Vienna Symphonic Library SE\n13” Macbook Pro, Apple TB display, macOS10.14.3, Cubase Artist 9.5.41, Logic Pro 10.4.4, PT 2018.12, Apogee Duet, UAD Satellite Quad, Genelec 8040a, Komplete 8, Omnisphere, Korg Legacy Collections, Waves Studio Classic Collection & Dave Clarke EMP. Korg Z1ex, Gibson LP Classic, Fender Telecaster.\nUsers browsing this forum: ericyeoman, Google [Bot] and 8 guests


Η ταυρομαχία | Amagi Radio\nΠαρ, 12/23/2016 - 00:22\nΗ φωτογραφία που βλέπετε να συνοδεύει το κείμενο προέρχεται από τον πίσω τοίχο ενός δημοτικού σχολείου κάπου προς το Πάνγκαλτι, μία γειτονιά στο Σίσλι. Δεν ξέρω ποιος αποφάσισε να τη ζωγραφίσει εκεί, ποιος έδωσε την άδεια και πότε έγινε. Την είδα ένα πρωινό που περνούσα και τη φωτογράφισα.\nΗ ζωή μοιάζει συχνά με ταυρομαχία, απλά κάποιες φορές είσαι ο ταυρομάχος και κάποιες φορές ο ταύρος. Ζώντας στην Τουρκία και το 2016, είδα και βίωσα πολλά. Τα περισσότερα απ’ αυτά σού φέρνουν μια ταγκή γεύση στο στόμα όταν τα σκέφτεσαι και σίγουρα είναι υλικό για ιστορίες που θα λες σε είκοσι χρόνια, γύρω από τραπέζια με φίλους. Φύσει αισιόδοξος, όπως βλέπετε, θεωρώ ότι θα είμαι κάπου εδώ γύρω σε είκοσι χρόνια για να τα λέω. Ακόμη και επικείμενη δικτατορία βίωσα δηλαδή, αν και έτυχε εκείνες τις μέρες να βρίσκομαι στην Αθήνα. Σίγουρα όμως έχω ζήσει τα απόνερα αυτής της ιστορίας. Ίσως αν ήμουν εδώ να είχα απηυδύσει και τώρα να σας έγραφα από κάποια άλλη ήπειρο.\nΟι απολογισμοί, κατά τη γνώμη μου, πρέπει να είναι συχνοί. Μία διαδικασία τσεκαρίσματος της πραγματικότητας για να δεις πού βρίσκεσαι και πώς πηγαίνουν τα πλάνα σου. Αν οι στόχοι σου εκπληρώνονται ή αν πρέπει να τους αναπροσαρμόσεις.\nΕίναι πολλά αυτά που θέλω να πετύχω και το 2017, όπως πολλά ήταν και αυτά του 2016. Κάποια έγιναν, κάποια πρόεκυψαν στον δρόμο και αναπροσάρμοσαν τους στόχους, και κάποια άλλα, δυστυχώς, δεν ευοδώθηκαν.\nΔιάβασα πολλά βιβλία, άκουσα αρκετή μουσική, είδα σινεμά, έμαθα πράγματα και ταξίδεψα αρκετά. Μέχρι και στη μακρινή Βραζιλία έφτασε η χάρη μου! Δεν ήταν και λίγο. Μίλησα και συναναστράφηκα ενδιαφέροντες ανθρώπους, άπλωσα τα δίχτυα μου και προς άλλες γνωστικές περιοχές που δεν τις γνώριζα καλά και που ακόμη τις μαθαίνω, και, σε πείσμα εκείνων που με ρωτάνε, «Μα καλά, εσύ πού το ξέρεις αυτό;» η απάντηση πάντα είναι, «Θα το μάθω!» ή: «Θα το ερευνήσω —και όχι πάντα από τη σκοπιά που νομίζεις». Τι να πω; Ήμουν φιλοπερίεργος από μικρός.\nΔεν έμαθα καλά τούρκικα, όπως θα ήθελα. Βέβαια, γνωρίζω περισσότερα σε σχέση με πέρυσι και σίγουρα συνεννοούμαι καλύτερα. Γενικώς δεν το έχω ιδιαίτερα με τις γλώσσες. Κάτι στο κομμάτι του εγκεφάλου που έχει σχέση με την εκμάθηση γλωσσών δεν λειτουργεί όπως θα έπρεπε. Έχω βάλει ένα μακροπρόθεσμο πλάνο όμως που έχει σχέση με τη δεκαετία των 40, στην οποία θα εισέλθω οσονούπω, και που λέει ότι θα μάθω καλά δύο ακόμη ξένες γλώσσες πριν φτάσω τα 50. Για να δούμε, έχω χρόνο μπροστά μου.\nΦέτος, έχασα τον παππού μου. Ήταν φίλος μου και σταθερή παρουσία για μένα στη ζωή μου. Στενοχωρήθηκα όσο και μεγάλος να ήταν, όσο και μεγάλος να είμαι κι εγώ. Από την άλλη, αισθάνομαι ευλογημένος. Έφτασα 39 και είχα ακόμη τους παππούδες μου. Πόσοι είναι τόσο τυχεροί; Λίγοι. Πέρασα ωραία παιδικά και εφηβικά χρόνια με τον παππού μου, αλλά και μετά ως νεαρός άντρας ήταν πάντα εκεί. Κάθε φορά που τον σκέφτομαι συγκινούμαι, αλλά πάντα μού έρχονται οι ωραίες αναμνήσεις στο μυαλό, εικόνες που με κάνουν τελικά και χαμογελάω.\nΦέτος, δίδαξα και γνώρισα πάλι τόσους νέους ανθρώπους. Άλλοι από αυτούς θα πάνε ψηλά, φαίνεται άλλωστε αυτό, άλλοι θα προσπαθήσουν και θα καταφέρουν πολλά. Ελπίζω μονάχα να μη βρίσκονται στο λάθος μέρος τη λάθος στιγμή, γιατί με αυτά που βιώνουμε εδώ είναι πάντα θέμα τύχης. Τουλάχιστον οι πιθανότητές είναι με το μέρος σου σε μια πόλη 17 εκατομμυρίων ανθρώπων. Όχι σαν εκείνους τους δυστυχείς ανθρώπους που βλέπω να συνωστίζονται για να φύγουν από το Χαλέπι και πονάει η ψυχή μου. Που χάνουν τα σπίτια τους και τις οικογένειές τους σε παγωμένα νερά στο Αιγαίο και τη Μεσόγειο…\nΗ ζωή δεν έχει φτιαχτεί για εκείνους που τα θέλουν όλα εύκολα ή που ονειρεύονται διαρκείς Παράδεισους. Τίποτε από τα δύο δεν υπάρχει. Η ικανοποίηση στη ζωή προέρχεται από πολλά μικρά ωραία και από λίγα μεγάλα ωραία. Από τη ζωγραφιά που μου έφτιαξε η κόρη ενός καλού μου φίλου και από το ότι ετοιμάζομαι να βγάλω ένα βιβλίο μέσα στις επόμενες εβδομάδες. Από το ότι κέρδισε η ομάδα μου και από το ότι έχω χρήματα για να αγοράσω φαγητό και σήμερα.\nΉταν μια γεμάτη χρονιά, ας είναι έτσι γεμάτη και αυτή που θα έρθει, με λιγότερα δυσάρεστα όμως. Καλές γιορτές και καλή χρονιά σε όλες και όλους, το 2017 να έχει ενδιαφέρον και συγκινήσεις σε τόση αναλογία όση αντέχει ο καθένας μας.


Ο Γεωργιάδης, η συνακρόαση και ο Βούτσης - Newpost.gr\nΤετάρτη, 24 Σεπτεμβρίου 2014, 21:09\nΟ Γεωργιάδης, η συνακρόαση και ο Βούτσης\nΔημοσίευση 24 Σεπτεμβρίου 2014, 21:09\nΑνανεώθηκε 24 Σεπτεμβρίου 2014, 21:24 Newsroom\nΠροεκλογικός πυρετός στον ΣΥΡΙΖΑ, σε πανικό η κυβέρνηση ΥΠΑΡΧΟΥΝ 3 ΑΡΘΡΑ ΠΕΡΙΣΣΟΤΕΡΑ Γεωργιάδης: Μίλησα με τον Βούτση στο τηλέφωνο (Βίντεο)\nΥΠΑΡΧΟΥΝ 3 ΑΡΘΡΑ ΠΕΡΙΣΣΟΤΕΡΑ Σφαγή για δημοψήφισμα στη Βουλή\nΈνα περιστατικό που μπορεί να χαρακτηριστεί το λιγότερο περίεργο, έλαβε χώρα σήμερα στη Βουλή με πρωταγωνιστές τον Κοινοβουλευτικό Εκπρόσωπο της Νέας Δημοκρατίας Άδωνι Γεωργιάδη και τον γραμματέα της Κοινοβουλευτικής Ομάδας του ΣΥΡΙΖΑ Νίκο Βούτση, λίγο μετά την κόντρα τους στην Ολομέλεια.\nΟύτε λίγο ούτε πολύ, ο κ. Γεωργιάδης προσπάθησε να εκμαιεύσει αν ο ΣΥΡΙΖΑ θα προχωρήσει σε δημοψήφισμα για το ευρώ σε περίπτωση που σχηματίσει κυβέρνηση.\nΜετά από κόντρα που είχε ο Κοινοβουλευτικός Εκπρόσωπος της ΝΔ με τον κ. Βούτση σχετικά με το πως θα αντιδρούσε η Ευρωπαϊκή Ένωση στο πρόγραμμα του ΣΥΡΙΖΑ κατά τη συνεδρίαση στη Βουλή, ο κ. Γεωργιάδης κατευθύνθηκε προς το γραφείο των κοινοβουλευτικών συντακτών.\nΑπό εκεί πήρε τηλέφωνο τον γραμματέα της ΚΟ του ΣΥΡΙΖΑ, μπροστά στους δημοσιογράφους, δίχως να ενημερώσει τον συνομιλητή του, ενώ τα πρώτα είκοσι δευτερόλεπτα της συνομιλίας ήταν σε ανοιχτή ακρόαση.\nΟ κ. Γεωργιάδης ενώ μιλούσε επαναλάμβανε όσα φέρεται να του έλεγε ο συνομιλητής του. Αρχικά τον ρώτησε αν ο ΣΥΡΙΖΑ θα πάει σε δημοψήφισμα και ο κ. Βούτσης του απάντησε - σύμφωνα με τα όσα ισχυρίστηκε ο Κοινοβουλευτικός Εκπρόσωπος της ΝΔ προς τους δημοσιογράφους: «Εγώ το μόνο που είπα ήταν ότι θα εμπιστευτούμε το λαό».\nΜάλιστα, επέμεινε ότι ο βουλευτής του ΣΥΡΙΖΑ επιβεβαίωσε και μέσα στη Βουλή πως αν το κόμμα του γίνει κυβέρνηση θα ζητήσει δημοψήφισμα, αν οι διαπραγματεύσεις με την τρόικα δεν ευοδωθούν.


Ο ΣΥΡΙΖΑ ακόμη ψάχνει τι φταίει για τα χαμηλά ποσοστά του… | ΕΛΕΥΘΕΡΟΣ ΤΥΠΟΣ\n16:00 3 Ιανουαρίου 2021\nΜε προβληματισμό για τα χαμηλά ποσοστά, την αδυναμία του ΣΥΡΙΖΑ να καρπωθεί τη φθορά της κυβέρνησης στην περίοδο της κρίσης του Covid-19 και τους υποστηρικτές του Αλέξη Τσίπρα στην Κουμουνδούρου να προσπαθούν να πείσουν τους ψηφοφόρους τους ότι η κυβέρνηση είναι έτοιμη να καταρρεύσει τελειώνει η χρονιά για την αξιωματική αντιπολίτευση.\nΓια να εξηγήσουν το πρωτοφανές δημοσκοπικό δεδομένο στα μεταπολιτευτικά χρονικά ενάμιση χρόνο μετά τις εκλογές η ψαλίδα κυβέρνησης-αξιωματικής αντιπολίτευσης να έχει ανοίξει αντί να έχει κλείσει και μάλιστα με πτώση του ποσοστού του ΣΥΡΙΖΑ, οι επιτελείς του κ. Τσίπρα λένε ότι η παράταση της πανδημίας είναι ο παράγοντας που παρέτεινε και την περίοδο χάριτος για την κυβέρνηση Μητσοτάκη.\nΚατά των ΜΜΕ\nΓια να εξηγήσουν το εύρημα όλων των δημοσκοπήσεων ανεξαιρέτως ότι σε κάθε τομέα διακυβέρνησης (οικονομία, ασφάλεια, εξωτερική πολιτική, αντιμετώπιση πανδημίας κ.λπ.) υπολείπονται από δέκα έως και πάνω από είκοσι ποσοστιαίες μονάδες της κυβέρνησης, λένε ότι γι΄ αυτό ευθύνονται τα ΜΜΕ που δήθεν στηρίζουν την κυβέρνηση και… θάβουν τις θέσεις του ΣΥΡΙΖΑ.\nΓια να εξηγήσουν το επίσης κοινό συμπέρασμα των μετρήσεων ότι ακόμα και ψηφοφόροι του ΣΥΡΙΖΑ δηλώνουν ότι δεν θεωρούν πως σήμερα τα πράγματα στην Ελλάδα θα ήταν καλύτερα αν κυβερνούσε ο κ. Τσίπρας, οι «τσιπροφύλακες» επιστρέφουν στην καταστροφική για τους ίδιους γραμμή πριν από την τριπλή εκλογική ήττα του 2019. Αμφισβητούν τις δημοσκοπήσεις και (ξανα)συκοφαντούν τις εταιρίες δημοσκοπήσεων. Με την εξαίρεση των στελεχών της εσωκομματικής αντιπολίτευσης που δηλώνουν δημοσίως ότι ο ΣΥΡΙΖΑ δεν μπορεί να καρπωθεί την κυβερνητική φθορά επειδή δεν έχει καταφέρει να διατυπώσει προτάσεις και θέσεις για τα προβλήματα (Π. Σκουρλέτης, ΣΚΑΪ 100,3 28.12.2020).\nΠρόσφατα, ο έμπειρος αρθρογράφος και πολιτικός αναλυτής Θάνος Οικονομόπουλος, που μόνο φιλική στάση προς τη Ν.Δ. δεν έχει κρατήσει και δεν κρατά στην πολυετή αρθρογραφία του, σε άρθρο του με τίτλο «Δεν υπάρχει εμβόλιο για την… ενδημία στον ΣΥΡΙΖΑ!» έγραψε σχετικά: «Δεν είναι ότι δεν λέει και κάποια σωστά πράγματα ο ΣΥΡΙΖΑ ή ότι δεν ασκεί σε ορισμένα θέματα σωστή κριτική. Το πρόβλημά του, που τον καθιστά αναξιόπιστο και χωρίς ανταπόκριση στην κοινωνία, είναι πως τα 5 σωστά που επισημαίνει, τα σερβίρει… γαρνιρισμένα με 95 ψέματα, ανακρίβειες, ηθελημένες διαστροφές, μικροπολιτικάντικη λαϊκίστικη εμμονικότητα κόντρα στην πραγματικότητα, που κάνει το πιάτο του να μην τρώγεται και να πετιέται στα σκουπίδια…».\nΗ κόντρα στην πραγματικότητα στάση του ΣΥΡΙΖΑ γαρνιρισμένη με μπόλικο φανατισμό, επιθετικότητα και λαϊκισμό είναι η συνταγή που επιβλήθηκε από τον κ. Τσίπρα και την παρέα του μετά την εσωκομματική νίκη τους τον Νοέμβρη εναντίον του Ευκ. Τσακαλώτου, των «53» και των στελεχών που δεν θεωρούν ότι ο ΣΥΡΙΖΑ πρέπει να βαδίζει στη γραμμή Πολάκη και ας βρέθηκαν στο στόχαστρο κομματικών εντύπων για τη διατύπωση της διαφορετικής τους θέσης.\nΓνωρίζοντας ότι δεν υπάρχουν και πολύ δύσκολα θα δημιουργηθούν συνθήκες επικράτησης του ΣΥΡΙΖΑ στις επόμενες εκλογές, η Κουμουνδούρου κινείται στρατηγικά για τη διατήρηση του κ. Τσίπρα στη θέση του αρχηγού του ΣΥΡΙΖΑ επιδιώκοντας την επίτευξη τριών στόχων:\nΠρώτον, να μην αφήσει να δημιουργηθούν συνθήκες ουσιαστικής αμφισβήτησης του κ. Τσίπρα εκ των έσω. Αυτός είναι ο λόγος που κάθε λίγο και λιγάκι στα έντυπα και τα sites που στηρίζουν τον ΣΥΡΙΖΑ βλέπουμε δημοσιεύματα για το πόσο ευθύνονται οι τομεάρχες του ΣΥΡΙΖΑ για την αποτυχία του κόμματος, για το πόσο συντονισμένη είναι η επίθεση που δέχεται ο κ. Τσίπρας και οι φίλοι του, οι οποίοι παρεμπιπτόντως πρωταγωνιστούν σε υποθέσεις με οσμή σκανδάλου, από τα συμφέροντα και τα ΜΜΕ αλλά και ότι ο αρχηγός, αν θέλει να ξαναδεί εξουσία, θα πρέπει να πετάξει από το κόμμα τα βαρίδια του παρελθόντος.\nΔεύτερον, να εμφανίζει τον κ. Τσίπρα ως μελλοντικό ηγέτη της ενιαίας και… λεγόμενης προοδευτικής παράταξης και μοναδικό που μπορεί να αντιπαρατεθεί κατά πρόσωπο με τον Κυριάκο Μητσοτάκη.\nΣε αυτήν την επιδίωξη επέστρεψε στην πολιτική επικαιρότητα ένα παράδοξο επιχείρημα. Το ότι στις επόμενες εκλογές σημασία δεν θα έχει ποιος θα νικήσει αλλά ποιος θα μπορεί να σχηματίσει κυβέρνηση (Ανάλυση – Ινστιτούτο Νίκος Πουλαντζάς).\nΕκ πρώτης όψεως, θα σημείωνε κανείς ότι το επιχείρημα αυτό προδίδει ηττοπάθεια για τον κ. Τσίπρα και τα στελέχη του. Αυτό όμως προκαλεί εντύπωση μόνο στην κοινή γνώμη που παρακολουθεί απέξω τα πράγματα. Οι παροικούντες την Ιερουσαλήμ του ΣΥΡΙΖΑ γνωρίζουν καλά ότι το καράβι διοικείται με την παραδοχή ότι η δεύτερη εκλογική ήττα είναι το πλέον πιθανό πολιτικό σενάριο και το σχέδιο για επιστροφή στην εξουσία έχει πιθανότητες εφαρμογής αν ο ΣΥΡΙΖΑ καταφέρει να δημιουργήσει προϋποθέσεις σχηματισμού κυβέρνησης με τα άλλα κόμματα ως δεύτερο κόμμα. Και παράλληλα, είναι ένα σενάριο με το οποίο η Κουμουνδούρου θα επιχειρήσει να αποτρέψει τις δεύτερες εκλογές σε περίπτωση μη αυτοδυναμίας.\nΤρίτον, με συνεχείς διαρροές περί πρόωρων εκλογών προσπαθεί να συντηρήσει ένα οιονεί προεκλογικό κλίμα, θεωρώντας ότι έτσι η κυβέρνηση και ο κ. Μητσοτάκης θα λειτουργούν σε καθεστώς πολιτικής αστάθειας και δεν θα καταφέρουν να βρουν τον βηματισμό τους, ούτε με την επιστροφή στην κανονικότητα.


Παραλία Λουτρών Αιδηψού - Amazing Evia\nΠαραλία\tΛουτρά Αιδηψού, Εύβοια\nΠασίγνωστες παραλίες για τις ιαματικές δυνατότητες τους\nΗ δημοφιλέστερη παραλία της λουτρόπολης, με ιαματικές πηγές να αναβλύζουν στο σημείο. Η παραλία είναι μικρή, όποτε το καλοκαίρι… τρέξτε να προλάβετε.\nΑξιοθέατα Βόρεια Εύβοια Δημοφιλής Διαμονή Ιαματικά Λουτρά


Στον αγώνα για την δικαίωση των θυμάτων της Σφαγής του Διστόμου «στρατεύονται» με το μουσικό έργο τους οι Active Member | Palmosev.gr\nHome > Πολιτισμος - Κοινωνικα > Στον αγώνα για την δικαίωση των θυμάτων της Σφαγής του Διστόμου «στρατεύονται» με το μουσικό έργο τους οι Active Member\nΣτον αγώνα για την δικαίωση των θυμάτων της Σφαγής του Διστόμου «στρατεύονται» με το μουσικό έργο τους οι Active Member\nΑπό την πλευρά του ο κ. Γιάννης Σταθάς ξεκίνησε την παρέμβαση του με το ιστορικό της συνεργασίας με τους ACTIVE MEMBER που άρχισε το καλοκαίρι υπογραμμίζοντας ότι αυτό το έργο απευθύνεται ιδιαίτερα στην νεολαία, την γενιά που απομακρύνεται ηλικιακά από το γεγονός που βιώσαν οι προηγούμενες γενιές. Εκτός από τον αγώνα για να πληρώσει η Γερμανία για τα εγκλήματα, η διατήρηση της μνήμης είναι ο δεύτερος στόχος και σε αυτό η τέχνη και η μουσική παίζει ρόλο ιδιαίτερα στην νεολαία. Η εκδίκηση για εμάς είναι ο αγώνας για ειρήνη σε όλο τον κόσμο.\nΟ Μιχάλης Μυτακίδης που παρουσίασε τα πέντε πρώτα τραγούδια του α’ μέρους του έργου «ΕΔΩ ΕΙΝΑΙ ΔΙΣΤΟΜΟ» είπε ότι έγκλημα στην Μαρτυρική Κωμόπολη της Βοιωτίας έγινε ακριβώς με τον τρόπο που είχαν εκπαιδευτεί οι SS : Μου έκανε εντύπωση οι χαριστικές βολές στα θύματα – μια σημειολογία που αγγίζει τα όρια του μεταφυσικού. Πρέπει να πληρώσουν, είπε για τους ναζί. Το χρωστάμε στους σφαγιασθέντες, είπε.\nΓια την συνέχεια του έργου «ΕΔΩ ΕΙΝΑΙ ΔΙΣΤΟΜΟ» είπε ότι το υπόλοιπο θα είναι πιο πλούσιο μουσικά και με πιο πολλούς καλλιτέχνες. Χαρακτήρισε λίγο ύποπτες τις προτάσεις που υπήρξαν από κάποιους πριν ακούσουν ολόκληρο το έργο ν’ ανέβει αυτό στο Ηρώδειο. Αυτό θα γινόταν μόνο με την Θεατρική Ομάδα που υπάρχει στο Δίστομο, είπε με νόημα. Επίσης χαιρέτισε τον πολύ θετικό και συγκινητικό τρόπο με τον οποίο ο Γιώργος Νταλάρας σχολίασε στα social media το «ΕΔΩ ΕΙΝΑΙ ΔΙΣΤΟΜΟ».\nΟ Δήμαρχος Διστόμου Αράχωβας Αντίκυρας ξεκαθάρισε ότι το έργο δεν θα έχει καμία σχέση και δεν θα χρηματοδοτηθεί σε καμία φάση από θεσμούς και φορείς όπως το ελληνογερμανικό ταμείο, το Υπουργείο Εξωτερικών της Γερμανία κλπ, που έχουν ως στόχο την παραποίηση της ιστορίας και την μη πληρωμή αποζημιώσεων, θέση με την οποία συμφώνησε ο κ. Μυτακίδης .\nΤέταρτη μέρα λειτουργίας του Φεστιβάλ Ελληνικού Ντοκιμαντέρ Χαλκίδας-docfest 2019\nΦεστιβάλ Ελληνικού Ντοκιμαντέρ Χαλκίδα-docfest 2019


Aisopos: Οκτωβρίου 2008\nΑναστέλλει την αυριανή του λειτουργία το ΤΕΙ Πειραιά\nΑναρτήθηκε από Aisopos στις 7:36 μ.μ.\nΗ Πολιτεία οφείλει να εκδώσει επιτέλους τα Προεδρικά Διατάγματα με τα Επαγγελματικά Δικαιώματα των Τ.Ε.Ι.\nΤο 1983 με το Νόμο 1404 ιδρύθηκαν τα Τ.Ε.Ι. (Τεχνολογικά Εκπαιδευτικά Ιδρύματα).\nΣήμερα, στα 15 Τ.Ε.Ι. της χώρας λειτουργούν Τμήματα 89 διαφορετικών ειδικοτήτων, ενώ περισσότεροι από 200.000 σπουδαστές φοιτούν στα 182 συνολικά Τμήματα Τ.Ε.Ι.\nΔυστυχώς όμως 23 ολόκληρα χρόνια μετά την ίδρυση των Τ.Ε.Ι., ακόμη δεν έχουν εκδοθεί τα Προεδρικά Διατάγματα με τα Επαγγελματικά Δικαιώματα των Αποφοίτων περισσότερων από 40 Τμήματα, παρά το ότι ο Νόμος 1404/1983 στο άρθρο 25 προέβλεπε: «Στους πτυχιούχους των Τ.Ε.Ι αναγνωρίζονται επαγγελματικά δικαιώματα, που καθορίζονται με προεδρικά διατάγματα, τα οποία εκδίδονται με πρόταση του Υπουργού Εθνικής Παιδείας και Θρησκευμάτων και του κατά περίπτωση αρμόδιου Υπουργού, μετά από γνώμη του Σ.Τ.Ε., το αργότερο έξι μήνες πριν από την αποφοίτηση των πρώτων σπουδαστών Τ.Ε.Ι. για τις υπάρχουσες ειδικότητες και προκειμένου για νέες ειδικότητες, ταυτόχρονα με τη δημιουργία τους ή με την ίδρυση αντίστοιχων τμημάτων. Με ίδια προεδρικά διατάγματα καθορίζονται οι προϋποθέσεις και κάθε λεπτομέρεια για τη χορήγηση άδειας άσκησης επαγγέλματος όπου αυτή απαιτείται».\nΗ μη έκδοση των Προεδρικών Διαταγμάτων με τα Επαγγελματικά Δικαιώματα των πτυχιούχων έχει τεράστιες συνέπειες για τους 300 χιλιάδες πτυχιούχους Τ.Ε.Ι., καθώς αντιμετωπίζουν σοβαρότατα προβλήματα στην άσκηση του επαγγέλματός τους.\nΤην ίδια στιγμή μάλιστα που οι χιλιάδες (τετραετούς φοίτησης) απόφοιτοι Τ.Ε.Ι. δεν μπορούν να ασκήσουν ούτε στοιχειωδώς το επάγγελμά τους, οι απόφοιτοι των Ιδρυμάτων της Ευρωπαϊκής Ένωσης (ακόμα και αυτών που έχουν τριετή διάρκεια φοίτησης) παίρνουν άδεια ασκήσεως επαγγέλματος αντίστοιχη με αυτή των αποφοίτων των Ελληνικών Πανεπιστημίων και εντάσσονται στο Δημόσιο στην κατηγορία Π.Ε...\nΓια τον παραπάνω λόγω συλλέγονται ηλεκτρονικές υπογραφές στο ΕΠΑΓΓΕΛΜΑΤΙΚΑ ΔΙΚΑΙΩΜΑΤΑ ΤΕΙ\nΑναρτήθηκε από Aisopos στις 9:34 μ.μ.\nΕτικέτες ΕΠΑΓΓΕΛΜΑΤΙΚΑ ΔΙΚΑΙΩΜΑΤΑ ΤΕΙ\nΠαράταση Δημόσιας Διαβούλευσης για τον καθορισμό τεχνικών προδιαγραφων για τα εσωτερικά δίκτυα ηλεκτρονικών επικοινωνιών\nΝέα παράταση για τη Δημόσια Διαβούλευση Σχεδίου Υπουργικής Απόφασης με θέμα «Καθορισμός των τεχνικών προδιαγραφών για τα εσωτερικά δίκτυα ηλεκτρονικών επικοινωνιών» έως τις 20/11/2008\nΠαρατείνεται εκ νέου η Δημόσια Διαβούλευση του Σχεδίου Υπουργικής Απόφασης με θέμα «Καθορισμός των τεχνικών προδιαγραφών για τα εσωτερικά δίκτυα ηλεκτρονικών επικοινωνιών». Συγκεκριμένα, η καταληκτική ημερομηνία για αποστολή σχολίων είναι Πέμπτη, 20 Νοεμβρίου 2008.\nΑναρτήθηκε από Aisopos στις 10:15 π.μ.\nΕτικέτες Υπουργείο μεταφορών και επικοινωνιών\nΙΔΡΥΣΗ ΝΕΩΝ ΤΜΗΜΑΤΩΝ ΤΕΙ ΑΠΟ ΤΟ ΥΠΟΥΡΓΕΙΟ ΠΑΙΔΕΙΑΣ. ΠΕΡΙ ΕΠΑΓΓΕΛΜΑΤΙΚΩΝ ΔΙΚΑΙΩΜΑΤΩΝ ΣΙΓΗ ΙΧΘΥΟΣ!\nΔεκαεπτά νέα τμήματα και τρία νέα τριτοβάθμια ιδρύματα (ένα πανεπιστήμιο και δύο ΤΕΙ) ιδρύει το υπουργείο Παιδείας μέσα στο 2009-10. Παράλληλα ακόμη και σήμερα ,συνεχίζουν απο τα ήδη υπάρχοντα ΤΕΙ της χώρας να αποφοιτούν νέοι χωρις ορισμένα επαγγελματικά δικαιώματα.. Αφού δεν εκδίδεται επαγγελματικά δικαιώματα , κλείστε τα να τελειώνουμε!\nΑναρτήθηκε από Aisopos στις 8:13 μ.μ.\nΣΥΝΤΟΜΑ ΣΕ ΔΗΜΟΣΙΑ ΔΙΑΒΟΥΛΕΥΣΗ Ο ΚΕΝΑΚ\nΑπο πληροφορίες μας σύντομα ο ΚΕΝΑΚ( Κανονισμός Ενεργειακής Απόδοσης Κτιρίων) θα δωθεί σε Δημόσια Διαβούλευση. Στην Ελλάδα, η προσπάθεια αυτή συντονίζεται απο το αρμόδιο Υπουργείο Ανάπτυξης, το οποίο θα εκπονήσει τον κανονισμό σε συνεργασία με ΥΠΕΧΩΔΕ και άλλους φορείς. Κατά την διάρκεια της δημόσιας διαβούλευσης θα υπάρχει η δυνατότητα αποστολής παρατηρήσεων απο τους εμπλεκόμενους φορείς( μέσα σε αυτούς είναι και η ΕΕΤΕΜ).\nΝα υπενθυμίσουμε οτι απο τον Μαιο του 2008 ισχύει ο 3361/2008(ΦΕΚ 89Α 19-05-2008).Επίσης και με την ευρωπαική οδηγία 91/ΕΚ 2002 για την ενεργειακή απόδοση των κτιρίων(EPBD) απαιτείται η έκδοση Πιστοποιητικού Ενεργειακής Αποδοσης. Σύμφωνα με τις νέες απαιτήσεις, απο το 2009(σύμφωνα με το νόμο απο 19/11/2008) θα απαιτείται η έκδοση Πιστοποιητικού Ενεργειακής Απόδοσης για κάθε κτίριο άνω των 50 m2 ,που θα πωλείται ή ενοικιάζεται και μάλιστα χωρίς να υπάρχει το δικαίωμα άρνησης απο κανένα απο τα δύο μέρη.Επίσης αναγκαία θα είναι και η ενεργειακή μελέτη για τα κτίρια (>1000m2) καθώς και υποχρεωτικός έλεγχος (Επιθεώρηση) λέβητων, εγκαταστάσεων κλιματισμού και θέρμανσης.\nΑναρτήθηκε από Aisopos στις 6:05 μ.μ.\nΕτικέτες ΚΕΝΑΚ, Υπουργείο ανάπτυξης.\nΑναστέλλει την αυριανή του λειτουργία το ΤΕΙ Πειρα...\nΗ Πολιτεία οφείλει να εκδώσει επιτέλους τα Προεδρι...\nΠαράταση Δημόσιας Διαβούλευσης για τον καθορισμό ...\nΙΔΡΥΣΗ ΝΕΩΝ ΤΜΗΜΑΤΩΝ ΤΕΙ ΑΠΟ ΤΟ ΥΠΟΥΡΓΕΙΟ ΠΑΙΔΕΙΑΣ...


ηλιακοι θερμοσιφωνες gauzer – Developers Alu\nπρωτάθλημα Κυριακή Κυριακή ΓΡΑΦΕΙΑ ΝΤΕΤΕΚΤΙΒ Η Βερόνα στις… φλόγες\nHomeηλιακοι θερμοσιφωνες gauzer\nΓΡΑΦΕΙΑ ΝΤΕΤΕΚΤΙΒ Το τοπικό ντέρμπι της Βερόνα ανάμεσα στην ομώνυμη ομάδα και τη Κιέβο συγκεντρώνει ένα μέρος του ενδιαφέροντος των ιταλών φίλων του ποδοσφαίρου από την 13η αγωνιστική του πρωταθλήματος……. Η Βερόνα στις… φλόγες ΓΡΑΦΕΙΑ ΝΤΕΤΕΚΤΙΒ Το τοπικό ντέρμπι ξεχωρίζει από την 13η αγωνιστική του πρωταθλήματος Το τοπικό ντέρμπι της Βερόνα ανάμεσα στην ομώνυμη ομάδα\nγεύμα Θεσσαλονίκη Κάρολος Παπούλιας ΗΛΊΑΚΟΙ ΘΕΡΜΟΣΙΦΩΝΕΣ ΚΑΥΣΤΗΡΕΣ ΥΔΡΑΥΛΙΚΑ «Δεν έχουμε δικαίωμα να ξεχνάμε»\nΗΛΊΑΚΟΙ ΘΕΡΜΟΣΙΦΩΝΕΣ ΚΑΥΣΤΗΡΕΣ ΥΔΡΑΥΛΙΚΑ «Σε μια χώρα που πλήρωσε βαρύτατο τίμημα από τη θηριωδία του ναζισμού, εμφανίστηκαν σβάστικες και νοσταλγοί αυτής της ιδεολογίας», ανέφερε ο Πρόεδρος της Δημοκρατίας Κάρολος Παπούλιας μιλώντας στη Λέσχη Αξιωματικών, στη Θεσσαλονίκη, pelletech μετά τη δοξολογία… «Δεν έχουμε δικαίωμα να ξεχνάμε» ΗΛΊΑΚΟΙ ΘΕΡΜΟΣΙΦΩΝΕΣ ΚΑΥΣΤΗΡΕΣ ΥΔΡΑΥΛΙΚΑ Παπούλιας: Δεν γίνεται να παριστάνεις τον\nVOL VOL VOL ΗΛΊΑΚΟΙ ΘΕΡΜΟΣΙΦΩΝΕΣ ΚΑΥΣΤΗΡΕΣ ΥΔΡΑΥΛΙΚΑ Μικτές τάσεις στις ευρωπαϊκές αγορές\nΗΛΊΑΚΟΙ ΘΕΡΜΟΣΙΦΩΝΕΣ ΚΑΥΣΤΗΡΕΣ ΥΔΡΑΥΛΙΚΑ Μικτές τάσεις διαμορφώθηκαν σήμερα στις ευρωπαϊκές αγορές, με την Telecom Italia να ηγείται της πτώσης των τηλεπικοινωνιών…… Μικτές τάσεις στις ευρωπαϊκές αγορές ΗΛΊΑΚΟΙ ΘΕΡΜΟΣΙΦΩΝΕΣ ΚΑΥΣΤΗΡΕΣ ΥΔΡΑΥΛΙΚΑ Αρνητική επίδραση από Telecom Italia και Volvo Μικτές τάσεις διαμορφώθηκαν σήμερα στις ευρωπαϊκές αγορές, με την Telecom Italia να ηγείται της πτώσης των τηλεπικοινωνιών και\nκατάληψη ταξί διοίκηση ΓΡΑΦΕΙΑ ΝΤΕΤΕΚΤΙΒ Μήνας ανθρωπιάς ο Νοέμβριος στη Βέροια\nηλιακοι θερμοσιφωνες skroutz – https://kapouranis.eu/index.asp?Keyword=0000000207.%CE%B7%CE%BB%CE%B9%CE%B1%CE%BA%CE%BF%CE%B9%20%CE%B8%CE%B5%CF%81%CE%BC%CE%BF%CF%83%CE%B9%CF%86%CF%89%CE%BD%CE%B5%CF%83%20%CF%84%CE%B9%CE%BC%CE%B5%CF%83%20skroutz.html. ΓΡΑΦΕΙΑ ΝΤΕΤΕΚΤΙΒ Καλάθια «αγάπης» γεμίζουν με τρόφιμα μακράς διάρκειας που δίνονται σε πολίτες που έχουν ανάγκη, κάτοικοι της Βέροιας που μετέχουν ενεργά…… Μήνας ανθρωπιάς ο Νοέμβριος στη Βέροια ΓΡΑΦΕΙΑ ΝΤΕΤΕΚΤΙΒ Καλάθια «αγάπης» γεμίζουν με τρόφιμα οι κάτοικοι της πόλης Καλάθια «αγάπης» γεμίζουν με τρόφιμα μακράς διάρκειας που δίνονται σε πολίτες\nΧρυσή Αυγή Εισαγγελέα Βουλή ΗΛΊΑΚΟΙ ΘΕΡΜΟΣΙΦΩΝΕΣ ΚΑΥΣΤΗΡΕΣ ΥΔΡΑΥΛΙΚΑ «Εγκληματική οργάνωση» συνολικά η Χρυσή Αυγή\nΗλιακοί-Θερμοσίφωνες-Επιλεκτικοί ΗΛΊΑΚΟΙ ΘΕΡΜΟΣΙΦΩΝΕΣ Immergas-Victrix-TT-ErP ΚΑΥΣΤΗΡΕΣ ΥΔΡΑΥΛΙΚΑ Για αδικήματα σε βαθμό κακουργήματος ξυλοσομπεσ λεβητασ διώκονται μαλτεζοσ ηλιακοι θερμοσιφωνεσ τιμεσ μέλη καλαθι πελλετ και στελέχη της Χρυσής Αυγής, ηλιακοι θερμοσιφωνες ast με βάση την έρευνα της Εισαγγελίας του ηλιακοι θερμοσιφωνες τιμοκαταλογος Αρείου Πάγου…” «Εγκληματική οργάνωση» συνολικά η Χρυσή Αυγή ΗΛΊΑΚΟΙ ΘΕΡΜΟΣΙΦΩΝΕΣ ΚΑΥΣΤΗΡΕΣ ΥΔΡΑΥΛΙΚΑ Για αδικήματα σε βαθμό


Τι πρέπει να κάνετε για να πάρετε το επίδομα παιδιού - BORO από την ΑΝΝΑ ΔΡΟΥΖΑ - boro.gr\nΑρχική / Επικαιρότητα (old articles) / Τι πρέπει να κάνετε για να πάρετε το επίδομα παιδιού\nΣτα "γρανάζια" μιας απίστευτης γραφειοκρατίας θα εμπλακούν πάνω από 800.000 οικογενειάρχες για να καταφέρουν να εισπράξουν τα νέα επιδόματα τέκνων που δικαιούνται.Χρειάζονται έως και πέντε δικαιολογητικά κατά περίπτωση, από διαφορετικές υπηρεσίες.ΔΕΙΤΕ ΕΔΩ ΠΟΙΕΣ ΕΙΝΑΙ ΟΙ ΠΡΟΥΠΟΘΕΣΕΙΣ ΓΙΑ ΤΟ ΕΠΙΔΟΜΑ ΠΑΙΔΙΩΝ ΚΑΙ ΤΟ ΠΟΣΟ ΑΝΑΛΟΓΑ ΜΕ ΤΟ ΕΙΣΟΔΗΜΑ Το έντυπο Α21 Αφού τα συγκεντρώσουν θα πρέπει να υποβάλουν ηλεκτρονικά τις φετινές δηλώσεις φορολογίας εισοδήματος μαζί με ένα πολύπλοκο έντυπο, το οποίο φέρει τον κωδικό Α21. Στο έντυπο αυτό, το οποίο έχει θέση υπεύθυνης δήλωσης, οι περισσότεροι δικαιούχοι θα κληθούν να συμπληρώσουν από 70 έως και 130 διαφορετικά πεδία με πληροφορίες για τα παιδιά τους, τους ίδιους και τις συζύγους τους! Μέχρι τις 30 Ιουνίου Όλες αυτές τις διαδικασίες θα πρέπει να τις φέρουν σε πέρας το αργότερο μέχρι τις 30 Ιουνίου που λήγει η προθεσμία υποβολής των φορολογικών δηλώσεων.Από κει και πέρα, τα στοιχεία που θα δηλώσουν στη φορολογική δήλωση και στο έντυπο Α21 θα τα επεξεργαστεί άμεσα η Γενική Γραμματεία Πληροφοριακών Συστημάτων του υπουργείου Οικονομικών και εφόσον διαπιστώσει ότι πληρούνται όλα τα προβλεπόμενα εισοδηματικά και άλλα κριτήρια, τότε θα δώσει το "πράσινο φως" για την καταβολή των επιδομάτων.Για όσους υποβάλουν τα ζητούμενα στοιχεία πριν τα μέσα Ιουνίου θα καταστεί δυνατό περί τα τέλη του ιδίου μηνός να λάβουν την πρώτη δόση των επιδομάτων, η οποία αντιστοιχεί στο 50% ττων συνολικών ποσών που δικαιούνται για όλο το 2013. Τα υπόλοιπα θα καταβληθούν σε άλλες δύο δόσεις, τον Σεπτέμβριο και τον Δεκέμβριο του τρέχοντος έτους. Τα δικαιολογητικά Αναλυτικά, οι οικογενειάρχες που είναι δικαιούχοι των επιδομάτων θα πρέπει να συγκεντρώσουν τα ακόλουθα δικαιολογητικά:· Πιστοποιητικό οικογενειακής κατάστασης στο οποίο θα πρέπει να αναγράφονται τα στοιχεία όλων των μελών της οικογένειας.· Ληξιαρχικές πράξεις γέννησης των τέκνων, για αλλοδαπούς, όταν είναι αδύνατη η έκδοση πιστοποιητικού οικογενειακής κατάστασης.· Βεβαίωση φοίτησης/Πιστοποιητικό σπουδών, για κάθε ένα από τα τέκνα άνω των 18 και κάτω των 24 ετών.· Ιατρική γνωμάτευση ΚΕ.Π.Α. ή απόφαση Υγειονομικής Επιτροπής ΙΚΑ σε ισχύ, εφόσον πρόκειται για τέκνο με ποσοστό αναπηρίας 67% και άνω, ηλικίας άνω των 18 και κάτω των 24 ετών, μη σπουδαστή ή φοιτητή)· Δικαστική απόφαση επιμέλειας ανήλικων τέκνων.· Έντυπα Ε1 δήλωσης φορολογίας εισοδήματος ή εκκαθαριστικά σημειώματα φορολογίας εισοδήματος των τελευταίων 10 οικονομικών ετών, δηλαδή της περιόδου 2004-2013 ώστε να αποδειχθεί η 10ετής τουλάχιστον παραμονή στην Ελλάδα!Τα δικαιολογητικά αυτά δεν θα χρειαστεί να τα υποβάλουν σε κάποια αρμόδια αρχή, αλλά θα πρέπει να τα διαφυλάξουν στα σπίτια ώστε να μπορούν να τα προσκομίσουν εφόσον τους ζητηθούν για έλεγχο.Στο έντυπο Α21, το οποίο πρέπει να συνυποβληθεί ηλεκτρονικά μαζί με τη δήλωση φορολογίας εισοδήματος, κάθε οικογενειάρχης θα πρέπει να δηλώσει, για κάθε προστατευόμενο τέκνο του, τα ακόλουθα 15 στοιχεία:ΌνομαΕπώνυμοΌνομα πατέραΌνομα μητέραςΗμερομηνία γέννησης.Τόπο γέννησηςΥπηκοότητα.Αριθμό Δελτίου Αστυνομικής Ταυτότητας (αν υπάρχει).Αριθμό Φορολογικού Μητρώου (Α.Φ.Μ., αν υπάρχει).Αριθμό Μητρώου Κοινωνικής Ασφάλισης (Α.Μ.Κ.Α.).Δήμο και Νομό.Αριθμό οικογενειακής μερίδας.Σχολείο ή σχολή φοίτησης.Ποσοστό αναπηρίας.Στοιχεία διεύθυνσης κατοικίας.Επίσης στο Α21 πρέπει να δηλωθούν τα εξής δεδομένα:· Η ακριβής οικογενειακή κατάσταση, δηλαδή το εάν ο δικαιούχος είναι έγγαμος ή άγαμος ή σε διάσταση ή διαζευγμένος ή χήρος.· Τα στοιχεία του και της συζύγου (ονοματεπώνυμα των ιδίων και των γονέων τους, αριθμοί ταυτότητας, ΑΦΜ, αρμόδιες Δ.Ο.Υ., Α.Μ.Κ.Α., ημερομηνία και τόπος γέννησης, δήμος-νομός, αριθμός οικογενειακής μερίδας και διεύθυνση κατοικίας), τα οποία πρέπει να αναγραφούν σε 23 διαφορετικά πεδία για τον καθένα τους!· Αν η διαμονή στην Ελλάδα είναι μόνιμη και από ποιο έτος, καθώς επίσης και ποια είναι η χώρα προέλευσης.· Αν έχουν υποβληθεί τα 10 προηγούμενα χρόνια δηλώσεις φορολογίας εισοδήματος.· Αν τα παιδιά βρίσκονται στην Ελλάδα.· Αν οι γονείς είναι χήροι ή διαζευγμένοι.· Αν κάποιο από τα παιδιά είναι από άλλο γάμο.· Αν έχουν όλα τα παιδιά την ελληνική υπηκοότητα (για αλλοδαπούς).Στο έντυπο Α21 θα πρέπει επίσης να αναγραφούν:· ο αριθμός πρωτοκόλλου ή ο αριθμός πράξης ή ο αριθμός απόφασης κάθε δικαιολογητικού που έχει συγκεντρώσει ο αιτών οικογενειάρχης· η ημερομηνία έκδοσης κάθε δικαιολογητικού.\nΤι πρέπει να κάνετε για να πάρετε το επίδομα παιδιού\nΣτα «γρανάζια» μιας απίστευτης γραφειοκρατίας θα εμπλακούν πάνω από 800.000 οικογενειάρχες για να καταφέρουν να εισπράξουν τα νέα επιδόματα τέκνων που δικαιούνται.\nΧρειάζονται έως και πέντε δικαιολογητικά κατά περίπτωση, από διαφορετικές υπηρεσίες.\nΔΕΙΤΕ ΕΔΩ ΠΟΙΕΣ ΕΙΝΑΙ ΟΙ ΠΡΟΥΠΟΘΕΣΕΙΣ ΓΙΑ ΤΟ ΕΠΙΔΟΜΑ ΠΑΙΔΙΩΝ ΚΑΙ ΤΟ ΠΟΣΟ ΑΝΑΛΟΓΑ ΜΕ ΤΟ ΕΙΣΟΔΗΜΑ\nΤο έντυπο Α21\nΑφού τα συγκεντρώσουν θα πρέπει να υποβάλουν ηλεκτρονικά τις φετινές δηλώσεις φορολογίας εισοδήματος μαζί με ένα πολύπλοκο έντυπο, το οποίο φέρει τον κωδικό Α21. Στο έντυπο αυτό, το οποίο έχει θέση υπεύθυνης δήλωσης, οι περισσότεροι δικαιούχοι θα κληθούν να συμπληρώσουν από 70 έως και 130 διαφορετικά πεδία με πληροφορίες για τα παιδιά τους, τους ίδιους και τις συζύγους τους!\nΌλες αυτές τις διαδικασίες θα πρέπει να τις φέρουν σε πέρας το αργότερο μέχρι τις 30 Ιουνίου που λήγει η προθεσμία υποβολής των φορολογικών δηλώσεων.\nΑπό κει και πέρα, τα στοιχεία που θα δηλώσουν στη φορολογική δήλωση και στο έντυπο Α21 θα τα επεξεργαστεί άμεσα η Γενική Γραμματεία Πληροφοριακών Συστημάτων του υπουργείου Οικονομικών και εφόσον διαπιστώσει ότι πληρούνται όλα τα προβλεπόμενα εισοδηματικά και άλλα κριτήρια, τότε θα δώσει το «πράσινο φως» για την καταβολή των επιδομάτων.\nΓια όσους υποβάλουν τα ζητούμενα στοιχεία πριν τα μέσα Ιουνίου θα καταστεί δυνατό περί τα τέλη του ιδίου μηνός να λάβουν την πρώτη δόση των επιδομάτων, η οποία αντιστοιχεί στο 50% ττων συνολικών ποσών που δικαιούνται για όλο το 2013. Τα υπόλοιπα θα καταβληθούν σε άλλες δύο δόσεις, τον Σεπτέμβριο και τον Δεκέμβριο του τρέχοντος έτους.\nΑναλυτικά, οι οικογενειάρχες που είναι δικαιούχοι των επιδομάτων θα πρέπει να συγκεντρώσουν τα ακόλουθα δικαιολογητικά:\n· Πιστοποιητικό οικογενειακής κατάστασης στο οποίο θα πρέπει να αναγράφονται τα στοιχεία όλων των μελών της οικογένειας.\n· Ληξιαρχικές πράξεις γέννησης των τέκνων, για αλλοδαπούς, όταν είναι αδύνατη η έκδοση πιστοποιητικού οικογενειακής κατάστασης.\n· Βεβαίωση φοίτησης/Πιστοποιητικό σπουδών, για κάθε ένα από τα τέκνα άνω των 18 και κάτω των 24 ετών.\n· Ιατρική γνωμάτευση ΚΕ.Π.Α. ή απόφαση Υγειονομικής Επιτροπής ΙΚΑ σε ισχύ, εφόσον πρόκειται για τέκνο με ποσοστό αναπηρίας 67% και άνω, ηλικίας άνω των 18 και κάτω των 24 ετών, μη σπουδαστή ή φοιτητή)\n· Δικαστική απόφαση επιμέλειας ανήλικων τέκνων.\n· Έντυπα Ε1 δήλωσης φορολογίας εισοδήματος ή εκκαθαριστικά σημειώματα φορολογίας εισοδήματος των τελευταίων 10 οικονομικών ετών, δηλαδή της περιόδου 2004-2013 ώστε να αποδειχθεί η 10ετής τουλάχιστον παραμονή στην Ελλάδα!\nΤα δικαιολογητικά αυτά δεν θα χρειαστεί να τα υποβάλουν σε κάποια αρμόδια αρχή, αλλά θα πρέπει να τα διαφυλάξουν στα σπίτια ώστε να μπορούν να τα προσκομίσουν εφόσον τους ζητηθούν για έλεγχο.\nΣτο έντυπο Α21, το οποίο πρέπει να συνυποβληθεί ηλεκτρονικά μαζί με τη δήλωση φορολογίας εισοδήματος, κάθε οικογενειάρχης θα πρέπει να δηλώσει, για κάθε προστατευόμενο τέκνο του, τα ακόλουθα 15 στοιχεία:\nΑριθμό Δελτίου Αστυνομικής Ταυτότητας (αν υπάρχει)\n.Αριθμό Φορολογικού Μητρώου (Α.Φ.Μ., αν υπάρχει)\n.Αριθμό Μητρώου Κοινωνικής Ασφάλισης (Α.Μ.Κ.Α.).\nΔήμο και Νομό.\nΑριθμό οικογενειακής μερίδας.\nΣχολείο ή σχολή φοίτησης.\nΣτοιχεία διεύθυνσης κατοικίας.\nΕπίσης στο Α21 πρέπει να δηλωθούν τα εξής δεδομένα:\n· Η ακριβής οικογενειακή κατάσταση, δηλαδή το εάν ο δικαιούχος είναι έγγαμος ή άγαμος ή σε διάσταση ή διαζευγμένος ή χήρος.\n· Τα στοιχεία του και της συζύγου (ονοματεπώνυμα των ιδίων και των γονέων τους, αριθμοί ταυτότητας, ΑΦΜ, αρμόδιες Δ.Ο.Υ., Α.Μ.Κ.Α., ημερομηνία και τόπος γέννησης, δήμος-νομός, αριθμός οικογενειακής μερίδας και διεύθυνση κατοικίας), τα οποία πρέπει να αναγραφούν σε 23 διαφορετικά πεδία για τον καθένα τους!\n· Αν η διαμονή στην Ελλάδα είναι μόνιμη και από ποιο έτος, καθώς επίσης και ποια είναι η χώρα προέλευσης.\n· Αν έχουν υποβληθεί τα 10 προηγούμενα χρόνια δηλώσεις φορολογίας εισοδήματος.\n· Αν τα παιδιά βρίσκονται στην Ελλάδα.\n· Αν οι γονείς είναι χήροι ή διαζευγμένοι.\n· Αν κάποιο από τα παιδιά είναι από άλλο γάμο.\n· Αν έχουν όλα τα παιδιά την ελληνική υπηκοότητα (για αλλοδαπούς).\nΣτο έντυπο Α21 θα πρέπει επίσης να αναγραφούν:\n· ο αριθμός πρωτοκόλλου ή ο αριθμός πράξης ή ο αριθμός απόφασης κάθε δικαιολογητικού που έχει συγκεντρώσει ο αιτών οικογενειάρχης\n· η ημερομηνία έκδοσης κάθε δικαιολογητικού.


Κλειστοί δρόμοι σε Θεσσαλονίκη 24 Μαρτίου και 25η Μαρτίου - Παρέλαση Κλειστοί δρόμοι σε Θεσσαλονίκη 24 Μαρτίου και 25η Μαρτίου - Παρέλαση\nΑρχική ΧΡΗΣΙΜΑ Κλειστοί δρόμοι σε Θεσσαλονίκη 24 Μαρτίου και 25η Μαρτίου – Παρέλαση\nΚλειστοί δρόμοι σε Θεσσαλονίκη 24 Μαρτίου και 25η Μαρτίου – Παρέλαση – Ποιες κυκλοφοριακές ρυθμίσεις θα ισχύσουν στην συμπρωτεύουσα\nΚυκλοφοριακές ρυθμίσεις στο πλαίσιο του εορτασμού της εθνικής επετείου της 25ης Μαρτίου, σύμφωνα με ανακοίνωσή της Διεύθυνσης Τροχαίας Θεσσαλονίκης.\nΔΕΥΤΕΡΑ (25-03-2019): 25η Μαρτίου – Παρέλαση\nΑνώνυμη Οδό ανατολικά της πλατείας Ηλεκτρικής, που ενώνει τη Β. Γεωργίου με τη\nΛεωφ. Μ.Αλεξάνδρου και\nΠροηγούμενο άρθροΑλλαγή ώρας 2019: Πότε γυρίζουν τα ρολόγια στη θερινή ώρα\nΕπόμενο άρθρο25η Μαρτίου: Τι ώρα αρχίζει η στρατιωτική παρέλαση στην Αθήνα


Σχόλια Δ.Σ. επί των Θεμάτων της Ημερησίας Διάταξης 166 kB Board_Comments_2014-05-28.pdf\nΣχόλια Δ.Σ. επί των Θεμάτων της Ημερησίας Διάταξης 281 kB Board_Comments_2013-06-17.pdf\nΑΝΑΚΟΙΝΩΣΗ ΣΥΓΡΟΤΗΣΗΣ ΤΟΥ Δ.Σ. ΣΕ ΣΩΜΑ Με βάση το ¶ρθρο 4 παρ. 1 στοιχείο ε της Απόφασης της Επιτροπής Κεφαλαιαγοράς 5/204/14-11-2000 σας γνωρίζουμε ότι το νέο Διοικητικό Συμβούλιο που εκλέχθηκε στην ετήσια τακτική γενική συνέλευση των μετόχων της εταιρίας την 23/06/2005, συνεδρίασε την 24/06/2005 προκειμένου να συγκροτηθεί σε σώμα ως ακολούθως : 1.\tΒασίλειος Πολύχρονος, Πρόεδρος Δ.Σ., εκτελεστικό μέλος 2.\tΘεοφάνης Κούσουλας, Αντιπρόεδρος Δ.Σ., εκτελεστικό μέλος 3.\tΑναστάσιος Πολύχρονος, Αναπληρωτής Αντιπρόεδρος, εκτελεστικό μέλος 4.\tΔημήτριος Πολύχρονος, Διευθύνων Σύμβουλος, εκτελεστικό μέλος 5.\tΧρήστος Αγορίτσας, Σύμβουλος, ανεξάρτητο – μη εκτελεστικό μέλος 6.\tΒασίλειος Ηλιόπουλος, Σύμβουλος, ανεξάρτητο – μη εκτελεστικό μέλος Η θητεία του νέου Διοικητικού Συμβουλίου είναι πενταετής και λήγει την 30/06/2010. Επισημαίνουμε ότι τα μέλη του Διοικητικού Συμβουλίου παρέμειναν τα ίδια (δεν υπήρξε αλλαγή σε σχέση με το προηγούμενο συμβούλιο απλά μειώθηκε ο αριθμός τους από 9 σε 6) Συστάθηκε επίσης νέα ελεγκτική επιτροπή εσωτερικού ελέγχου η οποία αποτελείται από τα δύο μη εκτελεστικά μέλη του Δ.Σ. δηλαδή από τους κ.κ. Χρήστο Αγορίτσα, Πρόεδρο της επιτροπής, και τον κ. Βασίλειο Ηλιόπουλο, Μέλος αυτής. ΠΕΥΚΗ ΑΤΤΙΚΗΣ, 27/06/2005 ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΔΗΜΗΤΡΗΣ ΠΟΛΥΧΡΟΝΟΣ Δ/ΝΩΝ ΣΥΜΒΟΟΥΛΟΣ\nΕκλογή νέου μέλους στο Διοικητικό Συμβούλιο\nΓΝΩΣΤΟΠΟΙΗΣΗ - ΑΝΑΚΟΙΝΩΣΗ Με βάση το ¶ρθρο 4, παράγραφος 1, στοιχείο ε, της Απόφασης 5/204/14-11-2000 της Επιτροπής Κεφαλαιαγοράς και κατόπιν αιτήματος του Υπουργείου Ανάπτυξης, σας ενημερώνουμε ότι το Διοικητικό Συμβούλιο της εταιρίας μας, στη συνεδρίαση του στις 1.03.2005 προέβη στην εκλογή ενός νέου εκτελεστικού μέλους στη σύνθεση του σε αναπλήρωση της κενής θέσης που δημιουργήθηκε λόγω του θανάτου του Χρήστου Πανταζή, Συγκεκριμένα εξελέγη ο κ. Δημήτριος Λεβαντής του Αθανασίου, Οικονομικός Διευθυντής της εταιρίας, ως νέο εκτελεστικό μέλος. Η απόφαση αυτή του Διοικητικού Συμβουλίου υπόκειται σε επικύρωση από την πρώτη τακτική ή έκτακτη γενική συνέλευση των μετόχων της εταιρίας.\nΓΝΩΣΤΟΠΟΙΗΣΗ ΑΠΟΦΑΣΗΣ Δ.Σ.\nΣύμφωνα με την παρ. 1 του άρθρου 4 της Απόφασης 5/204/14.11.2000 της Επιτροπής Κεφαλαιαγοράς, γνωστοποιείται από την εταιρία ότι το Διοικητικό Συμβούλιο, στη συνεδρίαση του στις 12.01.2005, αποφάσισε να μην προβεί σε εκλογή νέου μέλους στο Διοικητικό Συμβούλιο προς αναπλήρωση της κενής θέσης Συμβούλου που δημιουργήθηκε από τον αδόκητο θάνατο του Χρήστου Πανταζή. Έτσι, το Διοικητικό Συμβούλιο της εταιρίας δεν χρειάστηκε να ανασυγκροτηθεί σε σώμα και η σύνθεση του (οκταμελής) παραμένει ως ακολούθως : 1.\tΒασίλειος Πολύχρονος του Γεωργίου, Πρόεδρος - εκτελεστικό μέλος, 2.\tΘεοφάνης Κούσουλας του Γεωργίου, Αντιπρόεδρος - εκτελεστικό μέλος, 3.\tΑναστάσιος Πολύχρονος του Χρήστου, Αναπληρωτής Αντιπρόεδρος - εκτελεστικό μέλος 4.\tΔημήτριος Πολύχρονος του Γεωργίου, Διευθύνων Σύμβουλος - εκτελεστικό μέλος 5.\tΑικατερίνη Πολύχρονου, χήρα Γεωργίου Πολύχρονου, Σύμβουλος - εκτελεστικό μέλος 6.\tΧρήστος Αγορίτσας του Ευαγγέλου, ανεξάρτητο - μη εκτελεστικό μέλος 7.\tΒασίλειος Ηλιόπουλος του Σωτηρίου, ανεξάρτητο-μη εκτελεστικό μέλος 8.\tΚωνσταντίνος Βασιλόπουλος του Νικολάου, ανεξάρτητο-μη εκτελεστικό μέλος


ΤΕΛΩΝΕΙΟ - Ανακοινώσεις - Κατάσχεση ποσότητας καπνικών προϊόντων στο οδόφραγμα Αγ. Δομετίου στις 7/1/2017-ενημ. 9/1/2017\nΚατάσχεση ποσότητας καπνικών προϊόντων στο οδόφραγμα Αγ. Δομετίου στις 7/1/2017-ενημ. 9/1/2017\nΣτις 07/1/2017 κατά τον συνήθη έλεγχο διερχομένων οχημάτων στο σημείο ελέγχου του Αγίου Δομετίου στην Επαρχία Λευκωσίας, οι επί καθήκοντι Λειτουργοί του Τμήματος Τελωνείων ανέκοψαν όχημα, με κυπριακούς αριθμούς εγγραφής, το οποίο οδηγείτο από Ελληνοκύπριο.\nΟ εν λόγω Ελληνοκύπριος συνελήφθηκε για αυτόφωρα αδικήματα και η ποσότητα που ανευρέθηκε, η δασμοφορολογική επιβάρυνση της οποίας ανέρχεται στα € 616.00, καθώς και το όχημα που χρησιμοποιήθηκε για την παράνομη μεταφορά του καπνού από τις κατεχόμενες στις ελεύθερες περιοχές κατασχέθηκαν από το Τμήμα Τελωνείων.


Νέα για: Πρωτάθλημα Α1 Μπάσκετ 2009-2010 | naftemporiki.gr\nΑ1 Μπάσκετ 2009-2010\n10/06/2010 - 17:28VIDEO\n09/06/2010 - 16:55VIDEO\n08/06/2010 - 21:12ΑΘΛΗΤΙΚΑ\nΑ1 Μπάσκετ: Μαρούσι-Πανελλήνιος 70-60\nΤο Μαρούσι έβαλε τον ιδανικό επίλογο σε μια ονειρεμένη σεζόν, επικρατώντας του Πανελληνίου με 70-60 στον ¶γιο Θωμά,κατακτώντας την τρίτη θέση και ανανεώνοντας το ραντεβού του με την Ευρωλίγκα.\nΔυο σερί ήττες από τον Πανελλήνιο ήταν πολλές για το Μαρούσι. Η ομάδα των βορείων προαστίων δεν ήταν διατεθειμένη να γκρεμίσει ό,τι έχτιζε όλη τη χρονιά, επικρατώντας τελικά των «Ολυμπιονικών» με 70-60 και κάνοντας το 3-2 στη σειρά των μικρών τελικών. Και μπορεί η ίδια η... ύπαρξη των «κιτρινόμαυρων» τη νέα σεζόν να παραμένει ερωτηματικό, όμως οι παίκτες του Γιώργου Μπαρτζώκα έκαναν το χρέος τους και κλείδωσαν την τρίτη θέση που οδηγεί στην Ευρωλίγκα!\nΤο τέλος βρήκε όλους τους παίκτες του Αμαρουσίου να πανηγυρίζουν αγκαλιασμένοι στο κέντρο του γηπέδου μαζί με τους φίλους της ομάδας που μπήκαν στο παρκέ ενώ ακολούθησε η απονομή μεταλλίων! Ήταν ο ιδανικός επίλογος μιας ομάδας που τρέλανε την Ευρώπη και έβαλε τους ιδανικούς τίτλους τέλους σε μια ονειρεμένη χρονιά.\nΟι εκπλήξεις του Μπαρτζώκα\nΟ Γιώργος Μπαρτζώκας έκανε την έκπληξη, ξεκινώντας τους Μάριο Μπατή και Στίβεν Αριγκμπάμπου σε μια πεντάδα ειδικών συνθηκών! Ο Μπατής πήγε πάνω στον Μπλάκνεϊ ενώ ο Γερμανός ανέλαβε το μαρκάρισμα του Βουγιούκα, όπως πετυχημένα έκανε και στο πρώτο παιχνίδι της σειράς! Αποτέλεσμα; Ο Βουγιούκας τελείωσε το πρώτο δεκάλεπτο χωρίς πόντο ενώ ο «Μου-Μου» πέτυχε έξι πόντους με 2/2 δίποντα και 2/2 βολές. Επιθετικά η ομάδα των βορείων προαστίων στηρίχτηκε στις πρωτοβουλίες του Καϊμακόγλου, ο οποίος έκανε το 16-11 με τρίποντο στο 8Ά κλείνοντας την πρώτη περίοδο με 10 πόντους και άψογα στατιστικά (2/2β., 1/1δίπ., 2/2τρίπ.)! Το Μαρούσι επέβαλε τον ρυθμό του κόντρα στον Πανελλήνιο που ακόμα... ψαχνόταν.\nΗ αντεπίθεση του Πανελληνίου\nΗ δεύτερη περίοδος ξεκίνησε με ολιγόλεπτη καθυστέρηση λόγω προβλήματος στο «24άρι» χρονόμετρο όμως το Μαρούσι δεν κατέβασε ρυθμούς. Με τρία σερί τρίποντα των Πελεκάνου, Κις οι «κιτρινόμαυροι» εκτόξευσαν τη διαφορά στο +10 (27-17) στο 23Ά30ΆΆ. Σε εκείνο το σημείο ο Ζούρος έπαιξε με τρία πλέι μέικερ (Παπαμακάριος, Μπλάκνεϊ, Χαραλαμπίδης) και δικαιώθηκε αφού ο Πανελλήνιος ξεκίνησε να ροκανίζει τη διαφορά. Το Μαρούσι σκόραρε για τελευταία φορά με τον Κις (29-19 στο 14Ά25ΆΆ) πριν ξεκινήσει το ξέσπασμα των «Ολυμπιονικών». Με τους Όουενς, Κις ο Πανελλήνιος μείωσε αρχικά σε 29-26 στα -2Ά40ΆΆ για τη λήξη του ημιχρόνου κόντα στο Μαρούσι που μπλόκαρε επιθετικά. Ο Ξανθόπουλος έκανε το 29-28 ενώ ο Μαυροειδής πρόσφερε ανάσες στους γηπεδούχους κάνοντας το 34-28.\nΣτα πρώτα λεπτά του δευτέρου ημιχρόνου ο Αριγκμπάμπου έφερε εις πέρας την αποστολή του, αφού ο Βουγιούκας φορτώθηκε με τέταρτο φάουλ και αποχώρησε νωρίς-νωρίς για τον πάγκο. Ο Καλάθης πήρε την σκυτάλη στην επίθεση κάνοντας το 41-33 με 2/2 βολές στο 24Ά όμως ο Μπλάκνεϊ δεν είχε πει την τελευταία του λέξη. Με δύο «κολλητά» τρίποντα του Αμερικανού γκαρντ ο Πανελλήνιος ισοφάρισε σε 42-42 στο 25Ά50ΆΆ. Και σαν να μην έφταναν όλα αυτά για το Μαρούσι, ο Παπαμακάριος έδωσε το προβάδισμα στους φιλοξενούμενους για πρώτη φορά μετά τα πρώτα δευτερόλεπτα της αναμέτρησης, κάνοντας το 44-47 στο 28Ά25ΆΆ με τρίποντο! ΠαρΆ όλα αυτά, το «μεγάλο» κάρφωμα του Λούκας (50-47) και το τρίποντο από τη σέντρα του Πελεκάνου (53-47) με το οποίο έκλεισε η τρίτη περίοδος έδωσαν το σύνθημα της αντεπίθεσης των γηπεδούχων.\nΟ Κις μιλάει πάντα στο τέλος\nΤο Μαρούσι συνέχισε με το γκάζι πατημένο με τον Μπατή να εκτοξεύει τη διαφορά στο +12 (63-51) με τρίποντο στο 35Ά πανηγυρίζοντας έξαλλα! Κι εκεί που όλα έδειχναν ότι η ομάδα των βορείων προαστίων τέλεισε με την υπόθεση νίκη, ο Μπλάκνεϊ με γκολ-φάουλ αρχικά και στη συνέχεια με νέο καλάθι έκανε το 63-56 στο 35Ά25ΆΆ δίνοντας νέο ενδιαφέρον στο παιχνίδι. Ο Μπίλι Κις απέδειξε (ξανά) ότι δεν φοβάται να πάρει τα μεγάλα σουτ και με τρίποντο στα -3Ά11ΆΆ έκανε το 66-57 για το Μαρούσι!! Ο Μπλάκνεϊ μείωσε από τη γραμμή των βολών σε 68-60 αλλά ήταν πια πολύ αργά. Ο Μπατής με καλάθι στον αιφνιδιασμό έκανε το 70-60 στα -56.2ΆΆ, βάζοντας το κερασάκι στην τούρτα και σφραγίζοντας την τρίτη θέση για την ομάδα του Γιώργου Μπαρτζώκα. Πάντως οι φίλαθλοι πρόλαβαν τους πανηγυρισμούς αφού άναψαν καπνογόνα και πέταξαν χαρτάκια στο παρκέ στα -30.4ΆΆ κάνοντας... πρόωρη φιέστα!\n08/06/2010 - 16:00ΑΘΛΗΤΙΚΑ\nΔιαμαντίδης: Προκλήθηκα από τον Τεόντοσιτς\nΓράφοντας στο προσωπικό του blog ο Δημήτρης Διαμαντίδης θέλησε να απολογηθεί για το περιστατικό με τον Μίλος Τεόντοσιτς στον τρίτο τελικό της Α1, επειδή όπως είπε τον είδαν παιδιά να συμπεριφέρεται έτσι, αλλά δήλωσε πως προκλήθηκε από τον άσο του Ολυμπιακού.\nΟταν κατακτάς ένα πρωτάθλημα και μάλιστα στην έδρα του μεγάλου αντιπάλου, του Ολυμπιακού δεν μπορείς παρά να μην είσαι ευτυχισμένος. Είναι πολύ μεγάλη η χαρά που νιώθουμε όλοι στην ομάδα. Ηταν μία περίεργη χρονιά, επειδή δυστυχώς χάσαμε το κύπελλο και δεν καταφέραμε να φτάσουμε στο φάιναλ φορ της Ευρωλίγκας.\nΗταν όμως πετυχημένη χρονιά; Το θέμα αυτό σηκώνει κουβέντα. Κατ’ αρχήν ποτέ δεν μπορείς να τα κερδίζεις όλα κάθε χρόνο. Στον αθλητισμό δεν υπάρχουν εγγυήσεις για επιτυχία. Για μένα ήταν η πρώτη φορά από τότε που ήρθα στον Παναθηναϊκό, δηλαδή εδώ και έξι χρόνια, όπου τελειώνουμε τη χρονιά μόνο μ’ έναν τίτλο, το πρωτάθλημα. Ομως παίζουν κι άλλες ομάδες και όχι μόνοι μας. Οπότε θα έλεγα πως η φετινή σεζόν δεν είναι ούτε απολύτως επιτυχημένη, ούτε απολύτως αποτυχημένη. Απλά ο τελευταίος τίτλος, χρονικά, που είναι το πρωτάθλημα, σου εγγυάται ένα ήρεμο καλοκαίρι.\nΠιστεύω ότι μεγάλο ρόλο στην απώλεια του κυπέλλου και στον αποκλεισμό από την Ευρωλίγκα, έπαιξαν οι τραυματισμένοι στο χρονικό σημείο, όπου κατά παράδοση δεν παίζουμε καλά. Ηταν δηλαδή στραβό το κλήμα, το έφαγε και ο γάιδαρος. Είμαστε εκτός ρυθμού και κάθε άλλο παρά πλήρεις.\nΘεωρώ πως η σεζόν άλλαξε όταν αποκλειστήκαμε από την Ευρωλίγκα και για δύο εβδομάδες, όντες πλήρεις, κάναμε μία μίνι προετοιμασία, αφού πλέον είχαμε ένα μόνο παιχνίδι την εβδομάδα. Τότε πιάσαμε ρυθμό, αρχίσαμε να παίζουμε καλά και ανεβάσαμε πολύ την απόδοσή μας. Παίξαμε σαν Παναθηναϊκός. Από τότε και μέχρι το τελευταίο παιχνίδι στο ΣΕΦ.\nΤο γεγονός ότι νικήσαμε πέρυσι στην έδρα του Ολυμπιακού, για να επανακτήσουμε το πλεονέκτημα της έδρας και φέτος για να πάρουμε το ματς που μας έδωσε το πρωτάθλημα, λέει πολλά για το χαρακτήρα του Παναθηναϊκού. Η ομάδα είναι ποτισμένη με αυτοπεποίθηση την οποία μπορεί και βγάζει μέσα σε δύσκολες έδρες όπως είναι το ΣΕΦ.\nΘέλω όμως να σταθώ σε αυτό που έγινε με τον Τεόντοσιτς στο τρίτο ματς στο ΟΑΚΑ. Σαφώς και η αντίδρασή μου δεν ήταν σωστή. Αλλά ήταν αντίδραση σε δράση που προηγήθηκε. Ολοι φυσικά έκραξαν εμένα, γιατί εμένα έδειξε η τηλεόραση κι έτσι έπρεπε να γίνει. Κανείς όμως δεν έψαξε να δει τι έγινε πριν και αν εγώ προκλήθηκα. Είναι εκτός χαρακτήρα αυτό που έγινε και στενοχωριέμαι επειδή το είδαν μικρά παιδιά, που παρακολουθούσαν τον αγώνα. Δεν ήταν σωστό.\nΑύριο έχουμε τη φιέστα στο ΟΑΚΑ και θα ήθελα όλον τον κόσμο μας να έρθει και να πανηγυρίσει μαζί μας. Ξέρω ότι το συμβόλαιό μου με τον Παναθηναϊκό έχει λήξει, αλλά είμαι δεμένος με την ομάδα. Υπάρχει θέληση για να μείνω. Αποτελεί επιθυμία μου και μόλις ξεκουραστούμε λίγο θα κάτσουμε κάτω να μιλήσουμε ήρεμα και ωραία.\nΒεβαίως δεν μπορώ να φανταστώ τον Παναθηναϊκό χωρίς τον Ζέλικο Ομπράντοβιτς. Μου είναι αδύνατον να το σκεφτώ. Πιστεύω και θέλω, όχι μόνο εγώ αλλά άπαντες, να μείνει. Ειλικρινά δεν μπορώ να σκεφτώ την ομάδα χωρίς τον Ομπράντοβιτς στον πάγκο.\nΜετά τη φιέστα θα ξεκουραστώ. Θα φροντίσω να γεμίσω τις μπαταρίες μου. Την Εθνική δεν την έχω τώρα στο μυαλό μου. Αυτό θα γίνει όταν έρθει η ώρα. Θα είμαι κανονικά στην προετοιμασία, αλλά τώρα προέχει η ξεκούραση.\n08/06/2010 - 12:46ΑΘΛΗΤΙΚΑ\nΑ1: Μπάσκετ: Ώρα Ευρωλίγκας για Μαρούσι ή Πανελλήνιο\nΤο Μαρούσι υποδέχεται τον Πανελλήνιο (7.00μ.μ, Novasports), στην τελευταία αναμέτρηση της σειράς, ο νικητής της οποίας θα πάρει το «εισιτήριο» για την παρουσία στα προκριματικά της Ευρωλίγκας.\nΤο Μαρούσι φιλοδοξεί να εκμεταλλευτεί το πλεονέκτημα της έδρας και να αγωνιστεί για δεύτερη διαδοχική σεζόν στην Ευρωλίγκα. Η ομάδα των βορείων προαστίων είχε την ευκαιρία να τελειώσει την σειρά στον τρίτο αγώνα, που διεξήχθη στην έδρα του, καθώς είχε το τεράστιο ψυχολογικό προβάδισμα του 2-0. Ωστόσο, ο Πανελλήνιος είχε αντίθετη.. άποψη, παίρνοντας με την εκτός έδρας επικράτησή του, την σχετική παράταση... ζωής.\nΕν συνεχεία, η σειρά ισοφαρίστηκε στο κλειστό της Κυψέλης σε 2-2, με την ομάδα του Αμαρουσίου να έχει αρκετά παράπονα σχετικά με τις διαιτητικές αποφάσεις. Πλέον η σειρά κρίνεται με το τελικό αποτέλεσμα του αποψινού αγώνα και ο Γιώργος Μπαρτζώκας καταστρώνει τα πλάνα του, αναμένοντας να διαπιστώσει αν θα έχει τελικώς στην διάθεσή του τον τραυματία, Μιχάλη Πελεκάνο.\nΣτον αντίποδα, ο Πανελλήνιος καλείται με το ενδεχόμενο υπέρ του 3-2 στην σειρά, να κάνει την ολική... ανατροπή και να είναι αυτός που θα συμμετάσχει στα προκριματικά της κορυφαίας ευρωπαϊκής διασυλλογικής διοργάνωσης της νέας περιόδου. Οι «Ολυμπιονίκες» βρέθηκαν με την πλάτη στοντοίχο, ωστόσο, απέδειξαν ότι είχαν τα ψυχικά αποθέματα να αλλάξουν άρδην το σκηνικό της σειράς.\nΟ τεχνικός της ομάδας της Κυψέλης, Ηλίας Ζούρος, φιλοδοξεί μετά την παρουσία του συλλόγου στο Final Four του EuroCup, να ολοκληρωθεί η φετινή αγωνιστική υπέρβαση. Ενόψει του τελευταίου φετινού αγώνα, οι τραυματίες Τζος Ντέιβις και Τζούρο Όστοϊτς δεν θα είναι θέση να αγωνιστούν στην εκτός έδρας αναμέτρηση κόντρα στο Μαρούσι.\n07/06/2010 - 16:45VIDEO\n07/06/2010 - 16:32ΑΘΛΗΤΙΚΑ\nΤην ερχόμενη Τετάρτη θα πανηγυρίσουν οι φίλαθλοι του Παναθηναϊκού την κατάκτηση του πρωταθλήματος μπάσκετ για τη σεζόν 2009-2010.\n«Ο Παναθηναϊκός αναδείχθηκε για 8η συνεχόμενη, για 12η τα τελευταία 13 χρόνια και για 31η φορά στην ιστορία του πρωταθλητής Ελλάδας. Ο τίτλος κατακτήθηκε στο ΣΕΦ, αλλά θα απονεμηθεί στο ΟΑΚΑ. Την Τετάρτη 9 Ιουνίου στις 7μ.μ. στο κλειστό γυμναστήριο θα γίνει η απονομή του τροπαίου του πρωταθλητή στους "πράσινους", οι οποίοι θέλουν να γιορτάσουν τον τίτλο με τους φίλους της ομάδας. Οι θύρες θα ανοίξουν από τις 5.30μ.μ.. Οι κάτοχοι των καρτών διαρκείας θα έχουν τις θέσεις τους, ενώ η είσοδος θα είναι ελεύθερη. Σας περιμένουμε όλους να γράψουμε μαζί τον επίλογο της φετινής αγωνιστικής περιόδου, όπως σας περιμένουμε και στη συνέχεια, στο δρόμο για την κατάκτηση νέων τίτλων».\n07/06/2010 - 10:48ΦΩΤΟΓΡΑΦΙΑ\nΣε έναν τελικό ντροπή για το ελληνικό μπάσκετ, ο οποίος άργησε να ξεκινήσει για περίπου μια ώρα και διακόπηκε δυο φορές (τη δεύτερη οριστικά) λόγω επεισοδίων, ο Παναθηναϊκός έφυγε από το ΣΕΦ όντας μπροστά στο σκορ του Ολυμπιακού με 76-69 και στέφεται για 8η συνεχή σεζόν Πρωταθλητής Ελλάδος.\n07/06/2010 - 10:47ΦΩΤΟΓΡΑΦΙΑ\nΕπιβαρυντικό για τον Ολυμπιακό, όπως άλλωστε αναμενόταν, ήταν το φύλλο αγώνα που συνέταξαν οι διαιτητές του τέταρτου τελικού της Α1. Σύμφωνα με το φύλλο αγώνα, οι «ερυθρόλευκοι» μηδενίζονται στη συγκεκριμένη αναμέτρηση, την οποία κερδίζει ο Παναθηναϊκός με σκορ 20-0.\n07/06/2010 - 01:50ΑΘΛΗΤΙΚΑ\nΑ1 Μπάσκετ: Ολυμπιακός-Παναθηναϊκός 69-76 (οριστική διακοπή)\nΛίγη σημασία έχει καθ' αυτό το ματς, όπου ναι μεν παίχθηκαν 39', όμως με τις διακοπές και τα λοιπά καθέκαστα δεν μπορεί να ισχυρισθεί κανείς, ότι φίλαθλος κόσμος είδε μπάσκετ. Παρόλα αυτά, οι πράσινοι εμφανίστηκαν σαφώς πιο έτοιμοι ψυχολογικά και αγωνιστικά των «αιωνίων» αντιπάλων τους και δίκαια βρίσκονταν μπροστά στο σκορ με επτά πόντους διαφορά και δυο βολές στη διάθεσή τους 1'05'' πριν τη λήξη.\nΟι «ερυθρόλευκοι» μόνο στο πρώτο δεκάλεπτο ήταν καλύτεροι, όταν προηγήθηκαν ακόμα και με 12 πόντους (19-7), όμως το «τριφύλλι» γρήγορα κατάφερε και ψαλίδισε τη διαφορά και από τη στιγμή που πέρασε μπροστά στο σκορ στη δεύτερη περίοδο, δεν δυσκολεύτηκε να ελέγξει μέχρι τέλους τον ρυθμό.\nΠάντως, το αγωνιστικό κομμάτι περνάει ξεκάθαρα σε δεύτερη μοίρα με τα αίσχη που διαδραματίστηκαν πολύ πριν το πρώτο τζάμπολ, αλλά και κατά τη διάρκεια του παιχνιδιού από μερίδα ανεγκέφαλων οπαδών του Ολυμπιακού.\nΌλα ξεκίνησαν μια τουλάχιστον ώρα πριν την προγραμματισμένη έναρξη της αναμέτρησης, όταν οπαδοί των γηπεδούχων χωρίς εισιτήριο προσπάθησαν να εισέλθουν στις εξέδρες και γι' αυτό συγκρούσθηκαν με τα ΜΑΤ, τα οποία με τη σειρά τους έκαναν χρήση δακρυγόνων. Επειδή η ατμόσφαιρα ήταν κυριολεκτικά ανυπόφορη το παιχνίδι άρχισε εν τέλει με 50 λεπτά καθυστέρηση και όλα έβαιναν καλώς μέχρι το 25'58. Τότε φίλαθλοι του Ολυμπιακού άρχισαν και πάλι να πετάνε αντικείμενα προς τον πάγκο του Παναθηναϊκού, ο οποίος βρισκόταν μπροστά στο σκορ με 42-50 και με απόφαση των διαιτητών οι δυο ομάδες έφυγαν για τα αποδυτήρια.\n¶λλη μια ώρα πέρασε μέχρι το μεγαλύτερο μέρος του ΣΕΦ να εκκενωθεί και να μείνουν λίγες χιλιάδες πίσω από τα δυο πέταλα, με την υπόσχεση όμως πως αν τα επεισόδια συνεχίζονταν ο τελικός θα διακοπτόταν οριστικά.\nΔυστυχώς οι απειλές των διαιτητών δεν έπιασαν τόπο, αφού μετά από άλλα 14 λεπτά σπασμωδικού μπάσκετ, οι οπαδοί του Ολυμπιακού αποφάσισαν προφανώς πως η ομάδα τους δεν θα μπορούσε να ανατρέψει το σκορ και γι' αυτό βάλθηκαν να πετύχουν και δεύτερη διακοπή. Τα κατάφεραν και έτσι ο Παναθηναϊκός στέφθηκε πρωταθλητής, χωρίς να δοθεί η ευκαιρία στους παίκτες των «ερυθρολεύκων» να κάνουν μια τελευταία απέλπιδα προσπάθεια στο δρόμο τους για τον τίτλο.\nΤα δεκάλεπτα: 19-12, 32-38, 54-63, 69-76\nΟλυμπιακός (Γιαννάκης): Παπαλουκάς 2, Πεν 7 (1), Τσίλντρες 10, Βούισιτς, Βασιλόπουλος, Μπουρούσης 15, Μπέβερλι 1, Κλέιζα 11 (2), Μαυροκεφαλίδης 4, Τεόντοσιτς 10, Σχορτσιανίτης 9\nΠαναθηναϊκός (Ομπράντοβιτς): Σερμαντίνι, Τέπιτς 3 (1), Σπανούλης 17 (3), Περπέρογλου, Μπατίστ 20, Φώτσης 2, Γιασικεβίτσιους 6, Νίκολας 13 (2), Τσαρτσαρής 8 (2), Διαμαντίδης 2, Πέκοβιτς 7, Καλάθης


Αρχική σελίδαΔΗΜΟΣΚΟΠΗΣΕΙΣΜπροστά ο ΣΥΡΙΖΑ με διαφορά 0,7% από τη ΝΔ\nΚάτι τέτοια βλέπει ο Αντώνης και τον έχω ικανό να μας τρέχει σε τίποτα εκλογές μέσα στην Άνοιξη.\nΑναλυτικά, στη δημοσκόπηση της Rass, για τον «Τύπο της Κυριακής» ο ΣΥΡΙΖΑ έρχεται πρώτος με προβάδισμα 0,7% από τη Νέα Δημοκρατία και ποσοστό 25,5%, με τη ΝΔ να συγκεντρώνει 24,8%. Στην τρίτη θέση....\nβρίσκεται η Χρυσή Αυγή με 9,1%, ενώ το ΠΑΣΟΚ ακολουθεί με 5,7%. Πέμπτο κόμμα αναδεικνύεται η ΔΗΜΑΡ με 5% και έπεται το ΚΚΕ με 4,8%. Στην πρώτη δημοσκόπηση μετά την αποχώρηση του κ. Μαρκόπουλου και άλλων κορυφαίων στελεχών, το κόμμα των Ανεξάρτητων φαίνεται να συγκεντρώνει το ποσοστό του 2,8%. Ακολουθούν οι Οικολόγοι Πράσινοι με 1,4% και η Δημιουργία Ξανά με 1,2%. Άλλο κόμμα δηλώνει το 3,8% και 3,2% λευκό - άκυρο, ενώ η αδιευκρίνιστη ψήφος φθάνει το 12,7%.


Πιο ελαφρύ και υβριδικό το νέο Audi Q5 - audi q5\nΤο νέο γερμανικό SUV θα διαθέτει μεγάλων διαστάσεων χρωμιομένη μάσκα και μακρόστενα φωτιστικά τεχνολογίας LED (κατασκοπευτική, ηλεκτρονικά επεξεργασμένη εικόνα).\nΗ Audi ετοιμάζει το νέο Audi Q5 για το 2016, που θα πατά σε μια νέα πλατφόρμα -την MLB- με αποτέλεσμα το νέο SUV να είναι 100 κιλά ελαφρύτερο περίπου από το υπάρχον (κατασκοπευτική, ηλεκτρονικά επεξεργασμένη εικόνα).\nΗ Audi θα χρησιμοποιήσει στο νέο Q5 TFSI κινητήρες 2,0 και 3,0 λτ. -με απόδοση έως και 400 ίππους στην κορυφαία έκδοση SQ5- και 2λιτρους diesel TDI (κατασκοπευτική, ηλεκτρονικά επεξεργασμένη εικόνα).\nΣτο εσωτερικό του νέου Audi Q5, οι φήμες θέλουν να υιοθετείται το κόκπιτ του νέου TT, όπως ο πλήρως ψηφιακός, πίνακας οργάνων (κατασκοπευτική, ηλεκτρονικά επεξεργασμένη εικόνα).\nΠιο ελαφρύ και υβριδικό το νέο Audi Q5\n16.809 Επισκέψεις στο άρθρο - Ημερομηνία δημοσίευσης: 4/4/2014\nΤο νέο Audi Q5 είναι στα σκαριά και όπως μαθαίνουμε θα είναι κατά 100 κιλά ελαφρύτερο από το υπάρχον μοντέλο χάρη στη νέα πλατφόρμα του, ενώ η νέα γενιά του θα διατίθεται και σε υβριδική έκδοση.\nΣύμφωνα με τις αποκλειστικές πληροφορίες που συλλέξαμε, η Audi ετοιμάζει τη νέα γενιά του Audi Q5, με στόχο το νέο μοντέλο να εμφανισθεί σύγχρονο εξωτερικά και πιο hi-tech εσωτερικά. Ειδικότερα, το νέο Q5 αναμένεται να λανσαριστεί το 2016 και θα πατά σε μια νέα πλατφόρμα, την MLB, η οποία θα ελαττώσει το βάρος του μοντέλου, αναφορικά με την υπάρχουσα γενιά κατά 100 κιλά περίπου, καθώς η κατασκευή του νέου crossover θα περιλαμβάνει εκτεταμένη χρήση αλουμινίου.\nΣχεδιαστικά, από τις αποκλειστικές, κατασκοπευτικές, ηλεκτρονικά επεξεργασμένες φωτογραφίες που εξασφαλίσαμε, διακρίνουμε ότι το νέο γερμανικό SUV θα διαθέτει μεγάλων διαστάσεων χρωμιομένη μάσκα, μακρόστενα φωτιστικά τεχνολογίας LED, αλλά και μεγάλες εισαγωγές αέρα στη μάσκα, που τονίζουν τον δυναμισμό του νέου Q5.\nΣτο εσωτερικό του, οι φήμες θέλουν να υιοθετεί το κόκπιτ του νέου Audi TT, με τον πλήρως ψηφιακό πίνακα οργάνων, ο οποίος αποτελείται από μια οθόνη 12,3 ιντσών TFT που προβάλλει όλες τις ενδείξεις και χρήσιμες πληροφορίες για τον οδηγό, προκειμένου να μην αποσπάται η προσοχή του από τον δρόμο.\nΜηχανικά τώρα, οι πηγές μας αναφέρουν ότι η Audi θα χρησιμοποιήσει TFSI κινητήρες 2,0 και 3,0 λτ. -με απόδοση έως και 400 ίππους στην κορυφαία έκδοση SQ5- και 2λιτρους diesel (TDI). Επίσης, το νέο Q5 θα διατίθεται και σε υβριδική έκδοση –που θα συνδυάζει 2λιτρο μοτέρ με ηλεκτροκινητήρα- με στόχο την οικονομία καυσίμου και τις ελαχιστοποιημένες εκπομπές ρύπων.\nTags: AUDI Q5, suv, premium crossover


Στο 25,9% η ανεργία το Νοέμβριο του ’14 στη Δυτ. Μακεδονία - e-ptolemeos.gr\nΑρχική > Slider > Στο 25,9% η ανεργία το Νοέμβριο του ’14 στη Δυτ. Μακεδονία\nΔημοσιεύτηκε απο: Ρόη Βασβατέκη σε Slider, Ρεπορτάζ, Τοπική Επικαιρότητα 14/02/2015 | 07:00\nΣτο 25,9% ανήλθε η ανεργία στην αποκεντρωμένη περιφέρεια Ηπείρου- Δυτικής Μακεδονίας το Νοέμβριο του 2014 έναντι 28,0% το Νοέμβριο του 2013, σημειώνοντας ωστόσο ελαφρά άνοδο σε σχέση με τον Οκτώβριο του 2014 που ανέρχονταν στο 25,4%, σύμφωνα με τον εποχικά προσαρμοσμένο δείκτη ανεργίας που ανακοίνωσε η Ελληνική Στατιστική Αρχή (ΕΛΣΤΑΤ).\nΤο εποχικά διορθωμένο ποσοστό ανεργίας το Νοέμβριο του 2014 ανήλθε στη χώρα σε 25,8% έναντι 27,7% τον Νοέμβριο του 2013 και 25,8% τον Οκτώβριο του 2014. Το σύνολο των απασχολουμένων κατά το Νοέμβριο του 2014 εκτιμάται ότι ανήλθε σε 3.538.308 άτομα. Οι άνεργοι ανήλθαν σε 1.229.367 άτομα, ενώ ο οικονομικά μη ενεργός πληθυσμός ανήλθε σε 3.347.378 άτομα. Τα αντίστοιχα μεγέθη κατά τον Νοέμβριο των ετών 2009 έως και 2014.\nεργασία, μειώθηκαν κατά 2.590 άτομα σε σχέση με το Νοέμβριο του 2013 (μείωση\n0,1%) και αυξήθηκαν κατά 36.931 άτομα σε σχέση με τον Οκτώβριο του 2014 (αύξηση 1,1%).\nΗ ανεργία στις γυναίκες το Νοέμβριο του 2014 ανήλθε στο 29,3% έναντι 31,3% το Νοέμβριο του 2013 και στους άνδρες στο 23,0% έναντι 24,9% τον αντίστοιχο μήνα του 2013.\nΗ ανεργία στους νέους ηλικίας 15-24 ετών το Νοέμβριο ανήλθε στο 50,6% έναντι 57,0% το Νοέμβριο του 2013, ενώ στις ηλικίες 25-34 βρέθηκε στο 33,0% έναντι 37,3% ένα χρόνο νωρίτερα.\nΗ μεγαλύτερη ανεργία το Νοέμβριο σε επίπεδο αποκεντρωμένων διοικήσεων καταγράφηκε στην περιφέρεια Αττικής με ποσοστό 26,8% έναντι 27,1% το Νοέμβριο του 2013. Στη δεύτερη θέση βρέθηκε η περιφέρεια Μακεδονίας- Θράκης με ποσοστό 26,5% έναντι 27,1% το Νοέμβριο του 2013, ενώ στην τρίτη θέση βρίσκεται η περιφέρεια Ηπείρου- Δυτικής Μακεδονίας με ποσοστό 25,9% έναντι 28,0% το Νοέμβριο του 2013.


Ο αξιότιμος κ. Κουβέλης είναι ο άνθρωπος που έριξε την κυβέρνηση Παπανδρέου; Ο ρόλος του…\nΔημιουργήθηκε : Τρίτη, 02 Αυγούστου 2016 09:30\nΔεν γνωρίζω, αν η φερόμενη ως σοβαρή μορφή της “δημοκρατικής αριστεράς” της χώρας και σημερινός Πρόεδρος της Ε.Κ.Ε.Α., (Ενωτική Κίνηση Ευρωπαϊκής Αριστεράς) Φώτης Κουβέλης, δεν μπορεί – όπως ο ίδιος αναφέρει σε συνέντευξή του – να μελλοντολογεί, προφανώς αρνούμενος να απαντήσει σε ερώτηση για ενδεχόμενη συμμετοχή του ιδίου σε ενδεχόμενο ανασχηματισμό, στην Κυβέρνηση Τσίπρα – Καμμένου, κυβέρνηση που και επίσημα πλέον στηρίζει με δημόσιες τοποθετήσεις.\nΣίγουρα, ο πάλαι ποτέ πρόεδρος και ιδρυτής – για συγκεκριμένους λόγους- της Δημαρ, βρίσκεται αντιμέτωπος με το παρελθόν του -πρόσφατο η μη-, αντιμέτωπος με τις δικές του πολιτικές πράξεις, πράξεις που κάλλιστα ο ιστορικός του μέλλοντος – αν ασχοληθεί ποτέ με τη συγκεκριμένη περίπτωση ισοδύναμη του πολιτικού οπορτουνισμού -, μπορεί να τις χαρακτηρίσει ακόμα και ως πολιτικά επικίνδυνες για τη νεότερη ιστορία της χώρας ειδικά για την περίοδο της μεταμνημονιακής Ελλάδας.\nΆλλωστε, όσο και αν σ ` αυτή τη χώρα του μνημονίου μας αρέσει – έχοντας ή όχι το δικαίωμα- να μελλοντολογούμε, παρελθόν υπάρχει, δεν σβήνει και ουδείς δεν βρίσκεται στην Ελλάδα του 2016 προερχόμενος από παρθενογένεση.\nΣτην χώρα αυτή, μελλοντολογούμε κάνοντας πολιτικές αναλύσεις από την απλή γραφική αλλά συμπαθή νοικοκυρά, μέχρι και τον άνθρωπο που έφερε την κυβέρνηση του Αλέξη Τσίπρα, με τα γνωστά επακόλουθα, αρνούμενος να αποδεχθεί τη θέση του Προέδρου της Δημοκρατίας όταν του προτάθηκε. Τον ευγενή – αναμορφωτή της πάλαι ποτέ Ε.Δ.Α. σε συνθήκες πρώτου μνημονίου, κ. Φώτη Κουβέλη.\nΗ πολιτική καριέρα στη κεντρική πολιτική σκηνή της χώρας, του πάλαι ποτέ νεολαίου του Ρήγα Φεραίου, Φώτη Κουβέλη -προερχόμενο από τη Νεολαία Λαμπράκη-, αρχίζει το 1989 με την εκλογή του στη θέση του Γραμματέα της Ε.Α.Ρ., την συμμετοχή μέσω της Ε.Α.Ρ στον νεοσύστατο Συνασπισμό και τη κομματική άνοδο στην Πολιτική Επιτροπή του Συνασπισμού.\nΣτην κυβέρνηση “κάθαρσης” του Τζανή Τζαννετάκη το 1989, συγκυβέρνηση ΝΔ – Συνασπισμού, ο Φώτης Κουβέλης συμμετέχει ως Υπουργός Δικαιοσύνης στη παραπομπή του Ανδρέα Γ. Παπανδρέου στο ειδικό δικαστήριο.\nΤον κ. Κουβέλη τον συναντάμε ξανά πολιτικά τον Φλεβάρη του 2010, όταν απέτυχε να εκλεγεί στην προεδρία του Συνασπισμού, με τον ίδιο να λαμβάνει το 28 % και τον Αλέξη Τσίπρα να εκλέγεται στην Προεδρία του Συνασπισμού, μετέπειτα ΣΥΡΙΖΑ με 70 %.\nΟ Φώτης Κουβέλης, έχοντας χάσει την εκλογή για την προεδρία του ΣΥΡΙΖΑ από τον νυν πρωθυπουργό, διαφωνεί στην οραματιζόμενη από τον Αλέξη Τσίπρα μετεξέλιξη του Συνασπισμού σε ΣΥΡΙΖΑ και στο συνέδριο του Συνασπισμού του 2010 ανακοινώνει την αποχώρηση της Ανανεωτικής Πτέρυγας προχωρώντας στην κοινοβουλευτική ανεξαρτητοποίηση, μαζί με μια ομάδα ελεγχόμενων από τον ίδιο βουλευτών.\nΤον Ιούλιο του 2010 ιδρύει την Δημοκρατική Αριστερά, στην οποία ορίζεται Πρόεδρος, έχοντας ως σχέδιο την αναβίωση της πάλαι ποτέ Ε.Δ.Α., μέσω της ΔΗΜΑΡ, με μια διαφορά. Αυτή τη φορά η ΔΗΜΑΡ με κάθε τρόπο θα είναι κυβερνητικός εταίρος.\nΑρχικά, ο Φώτης Κουβέλης προχωράει στην υλοποίηση του σχεδίου αθόρυβα, ως μη υπολογίσιμος αντίπαλος από την τότε πολιτική ηγεσία της χώρας και τον τότε πρωθυπουργό Γ.Α. Παπανδρέου.\nΚαταφέρνει με αριστοτεχνικό πολιτικό σχεδιασμό, να διαδραματίσει ο Φώτης Κουβέλης με τη ΔΗΜΑΡ, σημαντικό ρόλο στο τέλος της προμνημονιακής περιόδου της χώρας, αλλά και στη πρώιμη μεταμνημονιακή Ελλάδα, με τη συμμετοχή η μη στις κυβερνήσεις.\nΤον Απρίλη του 2010, ο πρωθυπουργός Γιώργος Παπανδρέου, ανακοινώνει από το Καστελόριζο την ένταξη της χώρας στο IMF.\nO πολιτικός χρόνος αλλάζει με γρήγορους ρυθμούς, οι πολιτικές εξελίξεις του καλοκαιριού του 2011 είναι γνωστές και στις 4 Νοέμβρη του 2011, ο Γιώργος Παπανδρέου λαμβάνει ψήφο εμπιστοσύνης από τη Βουλή των Ελλήνων με την “κλειστή συμφωνία”, να παραιτηθεί και να παραδώσει την εξουσία σε μια μεταβατική, εθνικού σκοπού, κυβέρνηση συνεργασίας.\nΣημαντικό ρόλο για την πτώση της Κυβέρνησης Παπανδρέου διαδραματίζει ο Φώτης Κουβέλης\nΟ ίδιος και η ανεξάρτητη “ομάδα“ βουλευτών που ελέγχει στη Βουλή, βρίσκονται μετά από τα γεγονότα του καλοκαιριού του 2011 σε πλήρη συνεννόηση με βουλευτές του ΠΑΣΟΚ, οι οποίοι ανήκαν σύμφωνα και με τα λεγόμενά των ιδίων, ψυχικά και οργανωτικά στο “Παπανδρεϊκό” εριβάλλον.\nΗ συγκεκριμένη ομάδα βουλευτών “αδυνατούν” όπως αποδεικνύεται να στηρίξουν μνημόνια κοντά σε εκλογές, έχοντας όμως ψηφίσει και μνημόνιο και στη συνέχεια το μεσοπρόθεσμο της κυβέρνησης Παπανδρέου. Υπερισχύει για τους ιδίους η με κάθε τρόπο επανεκλογή που έρχεται μέσω της συνεργασίας τους με τη ΔΗΜΑΡ του Φώτη Κουβέλη, παρά με την ψυχική και οργανωτική δέσμευση στο καράβι που βουλιάζει.\nΟι πέντε βουλευτές του ΠΑΣΟΚ, Γιάννης Αμοιρίδης, Γιάννης Μιχελογιαννάκης, Ηλίας Θεοδωρίδης, Γιώργος Παπαμανώλης και Οδυσσέας Βουδούρης υπό το βάρος της μη εκλογής τους με το ΠΑΣΟΚ σε ενδεχόμενες εκλογές, δεν ψηφίζουν το δεύτερο μνημόνιο, διαγράφονται και ανεξαρτητοποιούνται από την Κ.Ο. ΠΑΣΟΚ.\nΣτις 20 Μαρτίου 2012, λίγο πριν από τις δίδυμες εκλογές του 2012, οι νέο αποστάτες βουλευτές του ΠΑΣΟΚ -έχοντας ολοκληρώσει τις συζητήσεις με τον Φώτη Κουβέλη- εντάσσονται στη Δημαρ.\nΗ Δημαρ, δύο σχεδόν μήνες πριν τις εκλογές του Μαΐου του 2012, καταφέρνει και συγκεντρώνει τον αριθμό που απαιτείται στη Βουλή για τη συγκρότηση της Κοινοβουλευτικής Ομάδας, αποκτώντας τα ίδια δικαιώματα με τις υπόλοιπες Κοινοβουλευτικές Ομάδες.\nΤο ΠΑΣΟΚ του Παπανδρέου δεν “πέφτει” από βουλευτές που βρίσκονται κοντά στον Ευάγγελο Βενιζέλο – όπως κάποιοι ισχυρίζονται-, αλλά από βουλευτές που δεν ψηφίζουν το δεύτερο μνημόνιο, στη συνέχεια αποστατούν και στο τέλος εντάσσονται στον νεοσύστατο φορέα του Φώτη Κουβέλη.\nΗ ιστορία της συνέχειας της Δημοκρατικής Αριστεράς γνωστή, με την Δημαρ, να συμμετέχει με στήριξη και υπουργούς στη συγκυβέρνηση ΝΔ ΠΑΣΟΚ,ΔΗΜΑΡ -πρόταση άλλωστε της Δημαρ-, έχοντας όμως ο Φώτης Κουβέλης στηρίξει στις διερευνητικές εντολές, ενδεχομένως για λόγους τακτικής, την άκαρπη προσπάθεια του Αλέξη Τσίπρα για το σχηματισμό κυβέρνησης.\nΣτις 22 Ιουνίου του 2013 η Δημαρ, αποσύρει τη συμμετοχή της στη συγκυβέρνηση ΝΔ-ΠΑΣΟΚ- Δημαρ, στηρίζοντας τα νομοσχέδια, με βουλευτές να διαφωνούν, να αποστασιοποιούνται και να αποχωρούν με αποτέλεσμα τη διάσπαση, τη πολιτική συρρίκνωση αλλά και την περιθωριοποίηση του κόμματος που ο Φώτης Κουβέλης ίδρυσε.\nΟ Φώτης Κουβέλης, ευθύνεται σε μεγάλο βαθμό για τη νυν κατάσταση της χώρας\nΔεδομένο πως το “αν” δεν χωράει στην πολιτική, σίγουρα η κατάσταση θα ήταν διαφορετική, εφόσον ο ίδιος είχε δεχτεί την τιμητική πρόταση Σαμαρά- Βενιζέλου, ώστε να ήταν υποψήφιος για την Προεδρία της Δημοκρατίας.\nΗ χώρα δεν θα πήγαινε σε πρόωρες εκλογές, ενδεχομένως θα υπήρχε πολιτικός χρόνος -έστω και μικρός- για να κλείσει η διαπραγμάτευση με τους εταίρους, ίσως η Ελλάδα κατάφερνε να βγει από τα μνημόνια και να μη συζητούσαμε ακόμα και σήμερα το έτσι κι αλλιώς μη αποδεκτό email Χαρδούβελη.\nΣήμερα, ο Φώτης Κουβέλης, με τη στήριξή που ανοιχτά παρέχει στον Αλέξη Τσίπρα, επικροτεί και την οικονομική πολιτική που η κυβέρνηση ασκεί αλλά και νομιμοποιεί το προηγούμενο διάστημα της μη διαπραγμάτευσης, μη διαπραγμάτευση που οδήγησε στο τεταμένο πολιτικά περασμένο καλοκαίρι (δημοψήφισμα, capital controls, αλλαγή πλεύσης).\nΊσως ο ΣΥΡΙΖΑ του Αλέξη Τσίπρα, έχοντας μπει πλέον στη μνημονιακή λογική αλλά και στη παραμονή της χώρας στο euro – πάγια αιτήματα της πάλαι ποτέ Ανανεωτικής Πτέρυγας-, να αποτελεί για τον Φώτη Κουβέλη τον μόνο πολιτικό φορέα που του εξασφαλίζει όχι μόνο την πολιτική επιβίωση, αλλά και με προϋποθέσεις τη συμμετοχή στο κυβερνητικό σχήμα.\nΗ Γ` Ελληνική Δημοκρατία πάντοτε ξέρει να προσέχει τα παιδιά που την “υπηρετούν”, ανεξάρτητα από κομματικούς χρωματισμούς και τον πολιτικό χρόνο που απαιτείται για την δικαίωση της υστεροφημίας των δικών της πολιτικά τέκνων.\nΟ πάλαι ποτέ αντίπαλος του Αλέξη Τσίπρα για την προεδρία του Συνασπισμού Φώτης Κουβέλης θα ήταν ιδιαίτερα ευτυχής, αν ο νυν πρωθυπουργός έδινε στον ίδιο ρόλο με τον οποίο θα μπορούσε να συμμετάσχει αλλά και να διαμορφώσει το πολιτικό παιχνίδι στην προς το παρόν σε συζήτηση Συνταγματική Αναθεώρηση, η οποία θα οδηγούσε τη Γ` Ελληνική Δημοκρατία στην Δ` Ελληνική Δημοκρατία, στην απαρχή της μετά της μεταπολίτευσης εποχής, καθώς συγκεντρώνει αρκετές φωνές η αλλαγή πολιτεύματος, εφόσον προκριθεί η απευθείας από τον λαό εκλογή του Προέδρου της Δημοκρατίας. Ένα μεγάλο όνειρο για τον Φώτη Κουβέλη έστω και αν σε πρώτο πολιτικό χρόνο ο Φώτης Κουβέλης, αρνήθηκε να το κάνει πράξη.\nΆλλωστε, όπως είναι γνωστό η ιστορία κύκλους κάνει, επανερχόμενη πάντα σε πολιτικά γεγονότα που για κάποιους λόγους μια δεδομένη στιγμή δεν τελεσφόρησαν.


Απειλές του "Γκρίζου Λύκου" Μπαχτσελί σε Τσίπρα: Ο πάτος της θάλασσας είναι γεμάτος με τους προγόνους σου!\nNewsIT Κοσμος Απειλες του “Γκριζου Λυκου” Μπαχτσελι σε Τσιπρα: Ο πατος της θαλασσας ειναι γεματος με τους προγονους σου!\nΑπειλές του “Γκρίζου Λύκου” Μπαχτσελί σε Τσίπρα: Ο πάτος της θάλασσας είναι γεμάτος με τους προγόνους σου!\n– Νέες απειλές του κυβερνητικού εταίρου του Ερντογάν, Ντεβλέτ Μπαχτσελί\n– Έκανε προσωπική επίθεση στον Αλέξη Τσίπρα και θυμήθηκε την καταστροφή της Σμύρνης!\n– Οι νέες απειλές γίνονται μια ημέρα μετά την Σύνοδο ΕΕ – Τουρκίας στην Βάρνα\nΌχι ότι ο Ταγίπ Ερντογάν έχει πρόβλημα να εκστομίζει απειλές εναντίον της Ελλάδας ή της ΕΕ αλλά κάποιες φορές βάζει άλλους να κάνουν την βρώμικη δουλειά. Στην προκειμένη περίπτωση, ο κυβερνητικός εταίρος του Ερντογάν και επικεφαλής του Εθνικιστικού Κινήματος (που εκπροσωπεί τους γκρίζους λύκους), Ντεβλέτ Μπαχτεσλί τα έβαλε με τον πρωθυπουργό Αλέξη Τσίπρα αλλά και την ΕΕ.\nΚαι θυμήθηκε την καταστροφή της Σμύρνης: «Όλο ο κόσμο ξέρει ποιοι έριξαν σφαίρες εθνικής υπηερηφάνειας και ο πάτος της θάλασσας είναι γεμάτος με τους παππούδες όσων εκστόμισαν κενά λόγια. Υπέστησαν τις συνέπειες όταν προσπάθησαν να κυκλώσουν την Τουρκία. Δεν είναι αστείο», είπε ο Μπαχτσελί.\nΑΛΕΞΗΣ ΤΣΙΠΡΑΣΑΠΕΙΛΕΣΓΚΡΙΖΟΣ ΛΥΚΟΣΝΤΕΒΛΕΤ ΜΠΑΧΤΣΕΛΙΤΟΥΡΚΙΑ


Μ. Παπαζαχαρίου: Μόνη επιλογή είναι η εθνική συνεννόηση | Η ΡΟΔΙΑΚΗ\nΜ. Παπαζαχαρίου: Μόνη επιλογή είναι η εθνική συνεννόηση\nΗμερομηνία 06/07/19 13:05\n«Η ψήφος στο ΚΙΝΑΛ δεν είναι μόνο κρίσιμη αλλά και χρήσιμη», επισημαίνει η υποψήφια βουλευτής Δωδεκανήσου κ. Μαρία Παπαζαχαρίου.\nΕιδική αναφορά στη συνέντευξή της, κάνει στα προβλήματα που απασχολούν το νησί της Κω αλλά και στην ανάγκη να υπάρξει εθνική συνεννόηση για την επίλυσή τους.\nΗ σχέση μου με τη δωδεκανησιακή κοινωνία καλλιεργήθηκε ήδη από τα παιδικά μου χρόνια, όταν ο πατέρας μου ο Γιαννακός με πήρε για πρώτη φορά μαζί του στο ταξίδι του στη Ρόδο για να εκτελωνίσουμε την πρώτη μηχανή του εσπρέσο που εισήγαγε από την Ιταλία για το καφενείο μας, και με ξενάγησε τότε στην όμορφη Μεσαιωνική Πόλη, με πήγε να διαλέξω τοπικά αρώματα για τη μητέρα μου, αγόρασε μάλιστα ένα άρωμα σε μπουκάλι με σχήμα τριαντάφυλλο (ρόδο της Ρόδου) και μου αποκάλυψε με έναν μαγικό τρόπο τον πλούτο και την ομορφιά των νησιών μας. Από τότε συνείδησή μου είναι, πως όλα τα Δωδεκάνησα είναι πατρίδα μου.\nΜε αυτήν την αίσθηση εξακολούθησα σε όλη την επαγγελματική μου δραστηριότητα να τα νοιάζομαι και να συμμετέχω στις κοινωνίες τους μέσα από την ενημέρωση και το ρεπορτάζ για την ιστορία, την καθημερινότητα και τον πολιτισμό τους. Μεγαλώνοντας σε ένα «πολιτικό καφενείο» εμπέδωσα πολύ νωρίς τις αξίες του δημοκρατικού διαλόγου, μυήθηκα στις πολιτικές ιδεολογίες και έμαθα να διακρίνω το διακύβευμα κάθε εκλογικής αναμέτρησης. Έφηβη στη μεταπολίτευση και διψασμένη για ελευθερία και δημοκρατία, εντάχθηκα στην μαθητική νεολαία του ΠΑΣΟΚ. Από τότε μέχρι και σήμερα που αποφάσισα να στρατευτώ και να αγωνιστώ για το ΚΙΝΑΛ, οι θέσεις και η στάση ζωής μου, καθορίστηκαν από τις αρχές και τις αξίες του δημοκρατικού σοσιαλισμού. Παρά τις κατά καιρούς δοκιμασίες ή απογοητεύσεις, τον παραλογισμό και τις άγονες εσωκομματικές αντιπαραθέσεις, δεν υποχώρησα από αυτές, γιατί πεποίθησή μου είναι, ότι νικητής δεν είναι αυτός που κερδίζει στα σημεία, αλλά εκείνος που δεν παραιτείται από τα όνειρά του.\nΜέσα από τη δουλειά σας, ως μάχιμη δημοσιογράφος εδώ και πολλά χρόνια, έχετε ασχοληθεί σε βάθος με τα προβλήματα της περιοχής μας. Ποιο ιεραρχείτε ως μείζον αυτή την περίοδο;\nΕνίοτε όταν ο προβληματισμός μου και η ανάλυση που επιχειρώ για να διεισδύσω σε ένα πρόβλημα, με οδηγεί σε αναφορές της λαϊκής σοφίας και σε ανάλογες ρήσεις. Στην προκειμένη περίπτωση αυθόρμητα στη σκέψη μου ήρθε το παλιό γνωμικό που άκουγα και ως κατακλείδα μιας έντονης συζήτησης στο πολιτικό καφενείο, που όπως σας είπα μεγάλωσα, που δεν είναι άλλη από το «διαίρει και βασίλευε» Ο διχασμός της κοινωνίας μας, η ραδιουργία που αντικατέστησε την πολιτική σκέψη προκαλώντας σύγχυση και χάος, η ιδιοτέλεια, οι τακτικισμοί, ο λαϊκισμός και η ανθρωποφαγία στο κυνήγι της εξουσίας και του βολέματος σε ένα αντιπαραγωγικό πελατειακό κράτος, εκτέλεσαν εν ψυχρώ την κοινωνική συνοχή, που είναι η μοναδική και αναγκαία συνθήκη για την πρόοδο των κοινωνιών και για την κατάκτηση του συλλογικού συμφέροντος.\nΑυτό κατά την άποψή μου είναι το μείζον πρόβλημα σήμερα και στη δωδεκανησιακή κοινωνία, που αν δεν το υπερβούμε δεν θα μπορέσουμε να επιλύσουμε κανένα από τα σοβαρά προβλήματα που αντιμετωπίζουμε, στην ανάπτυξη, στην οικονομία, στο περιβάλλον, στο προσφυγικό, στην υγεία, στις υποδομές, ακόμα ακόμα και στα εθνικά θέματα.\nΗ εθνική συνεννόηση, ώστε να σταματήσουμε να μπαίνουμε σε περιπέτειες και αδιέξοδα, είναι σε αυτήν τη χρονική και πολιτική συγκυρία η μόνη επιλογή και το ουσιαστικό διακύβευμα των εκλογών. Γι’ αυτούς τους λόγους η ψήφος στο ΚΙΝΑΛ δεν είναι μόνο κρίσιμη αλλά και χρήσιμη.\nΗ Κως, ένα από τα μεγαλύτερα νησιά και από τους πιο δημοφιλείς τουριστικούς προορισμούς της χώρας, τα τελευταία χρόνια πέρασε δύσκολα. Καταρχήν, το νησί σήμερα έχει επουλώσει τις πληγές του από το φονικό σεισμό; Σε ποια κατάσταση βρίσκονται σήμερα οι υποδομές που είχαν υποστεί ζημιές;\nΠαρά το αδιαμφισβήτητο γεγονός ότι η Κως αντιμετώπισε αποτελεσματικά και άμεσα τις συνέπειες του σεισμού, αποκαθιστώντας τη λειτουργία βασικών υποδομών μέσα σε λίγες ώρες, δημιουργώντας αίσθημα ανακούφισης και ασφάλειας σε πολίτες και επισκέπτες, παρά τις διαβεβαιώσεις των υπουργών που κατέφθασαν τις πρώτες πρωινές ώρες και διαβεβαίωναν για την υποστήριξη της κυβέρνησης και του κρατικού μηχανισμού, στην άμεση αποκατάσταση του λιμανιού κυρίως, αλλά και των μνημείων, εκτός από την αποκατάσταση τριών σχολικών κτηρίων που επλήγησαν, με την πρωτοβουλία που ανέλαβε, τις μελέτες που συνέταξε και τα έργα που ανατέθηκαν με την καταρχήν χρηματοδότησή τους από τον Δήμο της Κω, οι θλιβερές εικόνες των ερειπίων σε εκκλησίες, μουσουλμανικά τεμένη, στην οχύρωση και το τείχος της αρχαίας πόλης, η ερμητικά κλειστή πόρτα του κάστρου της Νεραντζιάς, μάς προκαλούν καθημερινά πόνο, όχι τόσο για την ανάμνηση του σεισμού ως μιας φυσικής καταστροφής που βιώσαμε, αλλά για την παθογένεια του πελατειακού κράτους, που οι μηχανισμοί εξουσίας του, ιεραρχούν με στόχο το κομματικό, συντεχνιακό όφελος, ακόμα και όταν πρόκειται για καταστάσεις εκτάκτου ανάγκης στην κυριολεξία.\nΗ καθυστέρηση 2 χρόνια τώρα στις διαδικασίες αποκατάστασης των ζημιών, έργων που υπάγονται στο κεντρικό κράτος, οφείλεται κυρίως στους παράγοντες που καθορίζουν τη «συναλλαγή» των δημοσίων έργων και τη χαώδη γραφειοκρατία που την υπηρετεί. Αυτό δεν πρόκειται να αλλάξει αν δεν συνεννοηθούμε για τις θεσμικές αλλαγές που πρέπει να γίνουν, ώστε να θωρακίσουμε την δημοκρατία μας, να κατακτήσουμε ένα κράτος δικαίου, που το ήθος του να επιβάλλει την ισχύ του νόμου και όχι τον νόμο του ισχυρού. Το έργο στο λιμάνι για την αποκατάσταση ξεκίνησε προεκλογικά, τυχαίο; Δεν νομίζω…\nΗ Κως, όμως, είναι και ένα από τα νησιά που σήκωσαν μεγάλο φορτίο και με το μεταναστευτικό/προσφυγικό πρόβλημα. Ένα σχόλιο θα ήθελα πάνω σ’ αυτό και ποια είναι η κατάσταση που επικρατεί σήμερα.\nΚαι το προσφυγικό είναι από τις δοκιμασίες που πέρασε η κοινωνία μέσα σε ένα τοξικό πολιτικά περιβάλλον, όπου ο ανθρωπισμός των κατοίκων και η καλοσύνη τους, έγιναν άλλοθι για τη μεγάλη «αρπαχτή» που έφερε τεράστια οφέλη και μαύρο χρήμα στα κυκλώματα διακίνησης, και όχι μόνο. Η κοινωνία διχάστηκε παρασυρόμενη από λαϊκισμούς, από ακραίους παραλογισμούς και επιτήδειους τακτικισμούς. Το μεγαλύτερο κατά την άποψή μου ζήτημα, το οποίο διόγκωσε το πρόβλημα, ήταν η πεισματική άρνηση του υπουργείου να συστήσει τη διαχειριστική αρχή ως όφειλε, ώστε να διαχειριστεί η κυβέρνηση την ευρωπαϊκή χρηματοδότηση που ενέκρινε άμεσα ο ευρωπαίος επίτροπος, Έλληνας Δ. Αβραμόπουλος.\nΑντί αυτού άφησε το κράτος τους πόρους για την αντιμετώπιση της προσφυγικής κρίσης να τους διαχειριστούν τελικά οι ΜΚΟ, που όπως αποδείχτηκε, αναποτελεσματικά και χωρίς διαφάνεια. Δείχνοντας ως ένοχους για το χαος τούς δήμους. Ακολούθησαν οι καβγάδες για το χοτ ποτ και τις δεσμεύσεις με ΦΕΚ, δημόσιας περιουσίας όπως το ιταλικό παλιό νοσοκομείο στον Λινοπότη, μέχρι να περάσει η αρμοδιότητα και το έργο από το υπουργείο μεταναστευτικής πολιτικής και την ΕΛΑΣ, στο υπουργείο εθνικής άμυνας και στον Πάνο Καμμένο.\nΎστερα ήρθαν τα ΜΑΤ για να συνετίσουν τους κατοίκους και τον δήμο που αντιδρούσε, καθώς είχε παντελώς χάσει την εμπιστοσύνη του στο κράτος, που απέδειξε ότι δεν μπορεί να τον προστατέψει, όχι από τους πρόσφυγες, αλλά από την ασυναρτησία στην οργάνωση αντιμετώπισης της προσφυγικής κρίσης. Η μεταφορά από άλλα κέντρα υποδοχής τον χρόνο που διανύουμε στην Κω, καθώς και η αύξηση και πάλι των εισροών, κυρίως προσφύγων από άλλες χώρες και όχι από εμπόλεμες ζώνες, μας ανησυχούν όλους.\nΗ Κως παρά την προσφυγική κρίση, κατάφερε να αποκαταστήσει την εικόνα της και να πετύχει θεαματική αύξηση στον τουρισμό την αμέσως επόμενη χρονιά. Ωστόσο το γεγονός ότι σήμερα στη δομή υποδοχής στο Πυλί έχουν συγκεντρωθεί πάνω από 2000, όταν η δυναμικότητά του είναι 800, όταν στο ΠΡΟΚΕΚΑ υπάρχουν άλλοι 500, ενώ η διαδικασίες για το άσυλο και οι επαναπροωθήσεις έχουν βαλτώσει, κανείς δεν μπορεί να εγγυηθεί ότι δεν θα διακινδυνεύσει το τουριστικό μας προϊόν, άλλα και η ανθρωπιστική ταυτότητα της κοινωνίας, από τον θυμό που της προκαλούν οι σκοπιμότητες όσων ευθύνονται για τη διαχείριση του μεταναστευτικού.\nΕπειδή ακριβώς η Κως ήταν ένα από τα νησιά που πέρασε δύσκολα ήταν και ανάμεσα σ’ εκείνα που εξαιρέθηκαν από την αύξηση του ΦΠΑ. Εν τω μεταξύ, ξεκίνησε και η εφαρμογή του μέτρου του Μεταφορικού Ισοδύναμου. Ποιος είναι ο αντίκτυπος αυτών στην καθημερινότητα και τη ζωή των ανθρώπων στο νησί;\nΤο γεγονός ότι συνδέθηκε η μείωση του συντελεστή του ΦΠΑ με το προσφυγικό και με την απόφαση να ισχύσει μόνο σε όσα νησιά φιλοξενούν υπεράριθμους μετανάστες στα κέντρα υποδοχής τους, μαρτυρά έναν κυνικό εκβιασμό της κοινωνίας από μια κυβέρνηση που δεν θέλει να διεκδικήσει ένα δίκαιο φορολογικό σύστημα, αλλά να επιβάλει τους όρους που τις διασφαλίζουν τη χειραγώγηση της οικονομίας, χωρίς ουσιαστικά κανένα όφελος για τον πολίτη των νησιών. Για το Μεταφορικό Ισοδύναμο που ισχύει, όπως κι εσείς θα γνωρίζετε, έχω να σημειώσω, ότι δεν έχει καμιά απολύτως σχέση με την πολιτική πρόταση που συζητήθηκε και προωθήθηκε από την Τ.Α. και από τον δήμαρχο Τήλου τον αείμνηστο Αλιφέρη επί ΠΑΣΟΚ.\nΣτο συνέδριο της ΚΕΔΕ στη Ροδο το 2015, ο υφυπουργός ξεκαθάριζε ότι το Μεταφορικό Ισοδύναμο ήταν ανέφικτο και ότι έπρεπε να το ξεχάσουμε οι νησιώτες. 2 μόλις μήνες μετά ο απερχόμενος πρωθυπουργός Α. Τσίπρας το εξαγγέλλει από τη Νίσυρο ως κυρίαρχη νησιωτική πολιτική. Από την ισχύ του και μέχρι τώρα, τα θετικά αποτελέσματα από την επιστροφή μέρους του κόστους στη διακίνηση εμπορευμάτων και επιβατών, αποδομούνται από τη συνειδητοποίηση, ότι οι χρηματοδότες αυτής της παροχής είμαστε όλοι οι σκληρά φορολογούμενοι πολίτες, καθώς οι εκταμιεύσεις γίνονται από τον κρατικό προϋπολογισμό. Αν η χρηματοδότηση του μέτρου προέρχονταν από τη φορολογία του μεγάλου κεφαλαίου και της αύξησης, στη μειωμένη φορολογία των εφοπλιστών, τότε και μόνο θα ήταν ένα μέτρο που θα ανακούφιζε τους νησιώτες.\nΑλλά φευ. Η πάγια τακτική «σου παίρνω 10 και σου επιστρέφω μισό, για να μου έχεις και υποχρέωση για την εκδούλευση επιδόματος, εξακολουθεί να είναι και σε αυτήν την περίπτωση, η επικρατούσα αντίληψη περί δικαίου και ηθικού. Άλλωστε μείωση τιμών στα προϊόντα που επιδοτούνται στη μεταφορά τους δεν είδαμε. Οι λύσεις που απαιτούνται πρέπει να είναι προοδευτικές και το ΚΙΝΑΛ με ξεκάθαρη αυτόνομη πορεία, εγγυάται τη σταθερότητα αποτελώντας το δυνατό αντίβαρο στη συντήρηση και τον λαϊκισμό. Γιατί εμεις την εθνική συνεννόηση την πιστεύουμε και την εννοούμε.\n20/11 - 14:48:28-23912\n21/11 - 18:34:47-7300\n21/11 - 19:00:01-2601\n20/11 - 19:15:02-2519


Πόρτο - Μπράγκα | Προγνωστικό Στοιχήματος | 22/05/2016\nHome » ΠΑΜΕ ΣΤΟΙΧΗΜΑ » Πόρτο – Μπράγκα\n21/05/2016\tΠΑΜΕ ΣΤΟΙΧΗΜΑ, ΠΟΡΤΟΓΑΛΙΑ, Στοίχημα Προγνωστικά Δωρεάν\nΑπό τον Τελικό του κυπέλλου Πορτογαλίας και το Πόρτο – Μπράγκα το επόμενο Προγνωστικό στο στοίχημα\nΚαλύτερη πορεία περίμεναν στην Πόρτο όσον αφορά το πρωτάθλημα, όμως η ομάδα τους κατέληξε στην τρίτη θέση της βαθμολογίας και αρκετή διαφορά από Μπενφίκα και Σπόρτινγκ. Ωστόσο, αυτή η μέτρια χρονιά υπάρχει η δυνατότητα να κλείσει με θετικό φινάλε, κατακτώντας το κύπελλο στον σημερινό τελικό με την Μπράγκα. Σίγουρα διαθέτει την εμπειρία και το ρόστερ για ένα τέτοιο σημαντικό παιχνίδι, αφού να είναι η ομάδα που θα χαμογελάσει στο τέλος για να κερδίσει το τρόπαιο. Με την καλύτερη δυνατή ενδεκάδα οι «δράκοι.\nΣτην συνηθισμένη της τέταρτη θέση τερμάτισε η Μπράγκα, αφού δεν μπόρεσε να κάνει το βήμα παραπάνω και την φετινή αγωνιστική χρονιά. Αρκετά τα κενά της διαστήματα, ενώ δεν έκλεισε και καθόλου καλά το πρωτάθλημα, με σερί αρνητικών αποτελεσμάτων. Όαση βέβαια αποτελεί το κύπελλο για το σύνολο του Φονσέκα, αφού βρίσκεται στον μεγάλο τελικό απέναντι στην ομάδα της Πόρτο. Πρέπει όμως να βελτιώσει κατά πολύ την εικόνα της αν θέλει να έχει αυξημένες πιθανότητες για την κατάκτηση του τροπαίου. Λείπει μονάχα ο τιμωρημένος στόπερ Άργκους, που συνήθως ξεκινά από τον πάγκο.\nΣπάνια κρατούν το μηδέν στα μετόπισθεν οι δύο ομάδες και αναμένεται ένα ανοιχτό παιχνίδι. Πρώτη επιλογή το goal/goal στο 1,90 από την Betrebels.\nΠόρτο – Μπράγκα | Προγνωστικό στοιχήματος | stoiximabet.com\nAzzurro Δωρεάν Προγνωστικά Στοιχήματος ΠΡΟΤΑΣΕΙΣ ΣΤΟΙΧΗΜΑ\t2016-05-21\nπροηγούμενο Αρθρο Μπάγερν – Ντόρτμουντ : στον Τελικό του Βερολίνου.\nεπόμενος Μπαρτσελόνα – Σεβίλλη


Η Barbie βάφτηκε.... σκελετός -Τιμά την ημέρα των νεκρών στο Μεξικό | ΖΩΗ | iefimerida.gr\nΗ Barbie βάφτηκε.... σκελετός -Τιμά την ημέρα των νεκρών στο Μεξικό\n13|09|2019 | 22:05\nΗ Barbie σκελετός για την Ημέρα των Νεκρών στο Μεξικό / Φωτογραφία: Mattel\nΑφού ενσάρκωσε την επιχειρηματία, τη ροκ τραγουδίστρια, τη γοργόνα ή την αστροναύτη, η διάσημη κούκλα Barbie μετατράπηκε τώρα σε... σκελετό, για να τιμήσει τη μεξικανική παράδοση.\nΕμπνευσμένη από την πασίγνωστη Ημέρα των Νεκρών, αυτή η νέα Barbie που παρουσιάστηκε την Πέμπτη στο Μεξικό, απεικονίζει την «Κατρίνα», μια γυναίκα σκελετό, ντυμένη με πλούσια, πολύχρωμα φορέματα, που αποτελεί το σύμβολο της λαϊκής κουλτούρας.\nΗ Κατρίνα που έδωσε έμπνευση στη νέα Barbie\nΗ Ημέρα των Νεκρών που τιμά η νέα φιγούρα της Barbie\nΗ Barbie σκελετός πάντως προκάλεσε αμφιλεγόμενα αισθήματα σε άλλους Μεξικανούς, που κατήγγειλαν την «σφετερισμό» της κουλτούρας τους και την εκμετάλλευση των παραδόσεών τους. Από τη «γέννηση» της Barbie, πριν από 60 χρόνια, έχουν πουληθεί σε όλον τον κόσμο πάνω από ένα δισεκατομμύριο κούκλες.


KONSTANDI MEDIA SA: Oμαδική έκθεση με τίτλο “Artificial Memories” @ Depo Darm\nOμαδική έκθεση με τίτλο “Artificial Memories” @ Depo Darm\nΜε την πάροδο του χρόνου ιστορικά γεγονότα, ξεχωριστές εμπειρίες και ψυχολογικές καταστάσεις συσσωρεύονται στον ανθρώπινο νου μέσα από την ζωή και τις αλληλεπιδράσεις του αποδέκτη, ενώ εκτίθενται σε μεγάλο βαθμό μέσα από τις μνήμες του, οι οποίες παρουσιάζονται επιλεκτικά επεξεργασμένες σε μια τεράστια ποικιλία βιβλίων και έντυπων μέσων γενικότερα. Ακολουθώντας, κάποιες φορές μια υποσυνείδητη και άλλες πάλι μια πιο στοχευόμενη κι εξατομικευμένη επιλεκτική διαδικασία καθοδηγούμενη από ένα μεμονωμένο και υποκειμενικό συλλογισμό, η επιλογή αυτών των γεγονότων γίνεται πολύ συγκεκριμένη. Αργά αλλά σταθερά το “βιβλίο” ως βασικό μέσο πληροφόρησης τείνει να εξαλειφθεί, εξαιτίας της προοδευτικής ψηφιοποίησης των μέσων επικοινωνίας όπως τα κινητά τηλέφωνα, οι φορητοί υπολογιστές και τα “tablets”. Η πληροφορία η οποία παρέχεται μέσα από τις κλασικές μορφές επικοινωνίας όπως τα βιβλία, οι εφημερίδες και οι φωτογραφίες, χρησιμοποιείται και από τις δύο καλλιτέχνιδες επινοητικά, εναλλάσσοντας την δημιουργικά με άλλα χρηστικά μέσα. Η χρήση μολυβιού στο χαρτί ή σε ‘vintage’ τυπωμένες φωτογραφίες λειτουργεί προσδίδοντας επιπλέον βαρύτητα στο εικονιζόμενο υλικό, παρέχοντας έτσι τη δυνατότητα στο θεατή να παρακολουθήσει την ιστορία μέσα από ένα διαφορετικό οπτικό πρίσμα.\nΤα “Bibliophile series” της Χριστίνας Μήτρεντσε, αποτελούν μοναδικά έργα μικτής τεχνικής, κατασκευασμένα από εξώφυλλα βιβλίων ως κομμάτια της συνεχιζόμενης “ATML” μελέτης της, καθώς επίσης από χαρτιά, παλαιές αφίσες και κάρτες εκθέσεων προερχόμενες από το αρχείο της, τα οποία έχουν συλλεχθεί κατά την διάρκεια της πενταετούς παραμονής της στο Λονδίνο. Η καλλιτέχνης, μεταλλάσσει τα σκληρά οπισθόφυλλα και εξώφυλλα βιβλίων από το project της “ATML- Ροή Βιβλιογραφικών Δεδομένων“ σε πολύχρωμο καμβά, προβάλλοντας τα ως μια επιφάνεια της οποίας εξερευνά την τοπιογραφία ή τα νοερά πεδία που συνδέονται με το σύγχρονο διαδικτυακό περιβάλλον, χρίζοντας πλέον τον ψηφιακό κόσμο ως το βασικό «μεσολαβητή» ανάμεσα στον άνθρωπό και την φύση του. Ταυτόχρονα υπαινίσσεται ένα παραλληλισμό, ανάμεσα στην ασταθή υλικοτεχνική επικράτηση του χειρόγραφου και μιας διαδικτυακής προσομοίωσης του σύγχρονου τρόπου ζωής. Ως ανταπάντηση στην πρόκληση του κυβερνοχώρου, η ιστορία του βιβλίου έχει αναδειχθεί σε μία επιθυμητή κι ολοκαίνουρια πρακτική ανακεφαλαίωσης της ανθρωπινής φυλής.\nΠαράλληλα, ο κύριος άξονας πρακτικής της Αναστασίας Μηνά, είναι το σχέδιο και συγκεκριμένα η συγγραφή με μολύβι. Παρατίθεται ως μια παρορμητική διαδικασία εσωτερικής έντασης η οποία επαναλαμβάνεται, καθώς καλύπτει την επιφάνεια του χαρτιού και θεωρητικά παρατείνεται στο άπειρο. Αποτελεί μία συστηματική, συνεχόμενη και σχεδόν ψυχαναγκαστική συγγραφή του σχεδίου η οποία αναδεικνύει τη διαδικασία της γραφής ως κύριο θέμα. Με το έργο της η καλλιτέχνης στοχεύει να αμφισβητήσει την ιδέα της κίνησης ως ένα πρωταρχικό στοιχείο έκφρασης, παράλληλα με τη σχέση που έχει αναπτυχθεί ανάμεσα στο χέρι ή την αναλογική αφή και τις προσωπικές ενδόμυχες σκέψεις κι ανησυχίες του ανθρώπου. Η εικαστική της τάση θα μπορούσε να περιγραφεί σαν μία προσπάθεια να εκλογικεύσει το χαοτικό περιβάλλον από το οποίο περιβάλλεται η ανθρώπινη οντότητα ή ίσως σαν ένα τρόπο να εκλάβει και να διαχωρίσει τα αρχέγονα ένστικτα του ανθρώπου, δημιουργώντας νέα όρια και θέτοντας νεοσύστατους κανόνες. Ουσιαστικά εστιάζει στη χρήση φωτογραφικού υλικού, προερχόμενου από αρχεία του τοπικού τύπου και των κρατικών υπηρεσιών της Κύπρου.\nΗ έκθεση στο σύνολό της αποτελεί μια διαδρομή που επιχειρεί να αναδείξει και να αντιπαραθέσει τις πρωταρχικές μορφές επιμόρφωσης, επικοινωνίας και τρόπων κατανόησης της τέχνης, χρησιμοποιώντας τα βιβλία αντί για τα ψηφιακά μέσα και το μολύβι αντί για τους ηλεκτρονικούς υπολογιστές, η εκτενής χρήση των οποίων το έχει σχεδόν αντικαταστήσει. Τόσο η Αναστασία Μηνά που επεξεργάζεται με ιδιότυπο χειρωνακτικό τρόπο τις φωτογραφικές εικόνες, όσο και η Χριστίνα Μήτρεντσε τραυματίζοντας και πυροβολώντας τα βιβλία, στοχεύουν στο να αναιρέσουν την εικόνα επαναπροσδιορίζοντας το περιεχόμενο στο σύνολο του.\nΣυνεπώς, οι καλλιτέχνιδες προσπαθούν να εξισορροπήσουν την κλονισμένη σχέση που υπάρχει ανάμεσα στο θεατή του σήμερα και τα πρωταρχικά μέσα γνώσης κι ενημέρωσης, αφυπνίζοντας το συναίσθημα της οικειότητας με το αντικείμενο ως μέσο, είτε πρόκειται για βιβλίο, είτε για έργο τέχνης, τα οποία έχουν δημιουργηθεί βασιζόμενα στην απαρχή μίας αλληγορικής συσχέτισης με το παρελθόν.\nΚαλλιτέχνες: Αναστασία Μηνά, Χριστίνα Μήτρεντσε\nΕγκαίνια: Τετάρτη 13 Aπριλίου 2016, 20:00 μ.μ.\nΔιάρκεια έκθεσης: 13/04/2016 – 04/05/2016


Περιστρεφόμενη βάση tablet έως 20 εκ. για το αυτοκίνητο με βεντούζα – Φώτα Xenon\nΓωνιών Μαλεβιζίου, Γάζι, Ηράκλειο Κρήτης\nΗ περιστρεφόμενη βάση tablet έως 20 εκ. με βεντούζα - OEM Tablet Sunction Mount θα γίνει το απόλυτο gadget για τα ταξίδια σας! Στυλ και ασφάλεια στο έπακρο! Στο αυτοκίνητο ή το γραφείο πραγματοποιήστε συνομιλίες ή κάντε τις εργασίες στο tablet χωρίς κανένα φόβο πια για την ακεραιότητα της συσκευής. διαβάστε περισσότερα\nΒάσεις Κινητών & Tablet, Εσωτερικό Αυτοκινήτου\nεμφάνιση όλων των λεπτομεριών\nΗ περιστρεφόμενη βάση tablet έως 20 εκ. με βεντούζα – OEM Tablet Sunction Mount θα γίνει το απόλυτο gadget για τα ταξίδια σας! Στυλ και ασφάλεια στο έπακρο! Στο αυτοκίνητο ή το γραφείο πραγματοποιήστε συνομιλίες ή κάντε τις εργασίες στο tablet χωρίς κανέν\nΑπολαμβάνεις τις βόλτες με το αυτοκίνητο αλλά δεν μπορείς να αποχωριστείς και το αγαπημένο σου tablet! Με την περιστρεφόμενη βάση tablet για το αυτοκίνητο με βεντούζα δεν θα χρειαστεί λεπτό!\nΗ βάση δεν χρειάζεται ιδιαίτερη εγκατάσταση, το μόνο που έχεις να κάνεις είναι να προσαρμόσεις τη βεντούζα σε λεία επιφάνεια ή στο παρμπρίζ κι είναι έτοιμο! Τώρα μπορείς να περιστρέψεις το tablet σε όποια γωνία θέλεις και να το χρησιμοποιήσεις ως GPS με πλήρη θέαση, να ακούσεις τη μουσική της αρεσκείας σου ή ακόμα και να διασκεδάζεις τους συνεπιβάτες σου με κάποια ταινία!\nΚολλάει πάνω σε λείες επιφάνειες και στο τζάμι με ειδικό μηχανισμό βεντούζας και μένει σταθερή στη θέση της, περιμένοντας να υποδεχτεί το tablet σας. Στηρίξτε τη συσκευή σας ακόμα και στο γραφείο σας ενώ εργάζεστε και δείτε ποιος σας καλεί χωρίς να απομακρύνετε τα χέρια σας από το πληκτρολόγιο του υπολογιστή.\nΜε άνοιγμα από 10 έως 20 εκατοστά και πάχος 1 εκατοστό, η βάση μπορεί να δεχτεί συσκευές όπως tablets, φορητή τηλεόραση, GPS ακόμα και iPad! Η πλήρης περιστροφή της βάσης κατά 360ο προσφέρει την απόλυτη εμπειρία θέασης!\nΜπορείς ακόμα να χρησιμοποιήσεις την περιστρεφόμενη βάση tablet για το αυτοκίνητο με βεντούζα ακόμα και στο γραφείο και να πραγματοποιείς κλήσεις μέσω skype, να παρακολουθείς ταινία, να ακούς μουσική χωρίς να χρειάζεται να το κρατάς στιγμή!\nΚατάλληλη για συσκευές: 10~20 εκατοστάΔιάμετρος βεντούζας: 9 εκατοστά\nΓράψτε πρώτοι κριτική για “Περιστρεφόμενη βάση tablet έως 20 εκ. για το αυτοκίνητο με βεντούζα” Ακύρωση απάντησης\nΒαθμολόγηση... Τέλειο Καλό Μέτριο Κάτω του μετρίου Κακό\nΕσωτερικό Αυτοκινήτου\t25€ + Προσθήκη στο καλάθι\nΕσωτερικό Αυτοκινήτου\t30€ + Προσθήκη στο καλάθι\nΕσωτερικό Αυτοκινήτου\t40€ + Προσθήκη στο καλάθι\nΣτροφόμετρο με Shift Light